Ovih dana stižu nove lepe vesti:)\nČuveni Simfonijski orkestar BBC prvi put je izveo delo srpskog kompozitora. Reč je o kompoziciji „Konji Svetog Marka”, naše Isidore Žebeljan koja je jedna od najistaknutijih srpskih savremenih kompozitora muzike za pozorište i film.\nKoncert na kojem je izvedena kompozicija održan je u Dvorani "Meida Vejl", a publika će ceo snimak moći da čuje 8. marta u okviru programa BBC Radio 3. Inače, “Konji Svetog Marka” su jedna od najčešće izvođenih srpskih orkestarskih kompozicija u inostranstvu i to u Italiji, Češkoj, Švedskoj, Nemačkoj, Srbiji i svim zemljama regiona, a sada i u Velikoj Britaniji.\nDa je muzika Isidore Žebeljan internacionalno priznata dokazuju i mnoge nagrade koje je dobila za različita ostvarenja. Komponovala je muziku za više od trideset pozorišnih predstava i za to joj je tri puta dodeljena Sterijina nagrada. Ono što je interesantno jeste da je radila i orkestraciju muzike Gorana Bregovića za filmove Dom za vešanje, Arizona Dream, Podzemlje (u režiji Emira Kusturice)…


Varufakis i Šojble vode oštre razgovore | Ekonomist\nGrčki ministar finansija Janis Varufakis je u raspravama oko rješenja grčke dužničke krize kritikovao svog njemačkog kolegu Volfganga Šojblea.\nVarufakis je prebacio Šojbleu da se oslanja na svoju političku moć, a ne na argumente, prenosi danas njemački nedjeljnik “Cajt”.\n“Frustrirajuće je da mi ne možemo da pričamo jedan s drugim u jednom drugom konkekstu, gde bi argumenti više vrijedjeli od relativne moći”, rekao je Varufakis njemačkom nedjeljniku.\nVarufakis je prebacio Šojbleu da ne prepoznaje koliko bi za “Mainstream” sjevernih Evropljana bilo od pomoći, ako bi se postigao sporazum sa jednim pokretom poput “Sirize” i potvrdno odgovorio na pitanje da li njemački ministar čini greške u analizi Grčke.\n“Da, to on čini”, rekao je Varufakis i dodao da Šojble poredi prethodne vlade sa Grcima, kao da se u njima, kako je rekao, ogleda karakter svih Grka.\nNjemački mediji ocjenjuju da ton Atine i Berlina ostaje i dalje oštar. Najnovije političke odnose dvije zemlje karakterišu i brojne izjave koje na obje strane podižu atmosferu.\nU posljednje vrijeme bilo je njemačkih “predloga” Grcima da prodaju ostrva, pa se riješe dugova, “uzvratnih” parola s kancelarkom Angelom Merkel u fašističkoj uniformi, tvrdnji da su Grci lijeni pa im zato ide loše, ali grčkih “ideja” o zaplijeni njemačke imovine…\nU razmjeni oštrih riječi i s jedne i s druge strane Njemačka vlada je odbila grčka potraživanja u vezi s reparacijom i odštetom za vrijeme Drugog svjetskog rata.\n“Pitanje reparacija i isplate odštete pravno i politički je završeno”, poručio je u toj razmjeni portparol njemačke vlade Štefen Zajbert.\nMinistar unutrašnjih poslova Austrije: Nećemo…\nOznake dužnička kriza Grčka Janis Varufakis Njemačka Šojble


Bošnjaci negoduju, Srbi i Hrvati postavili Bugarina za selektora: „Da je bilo dve hiljade ljudi...“ - 27.01.2021, Sputnik Srbija\nFudbalska reprezentacija Bosne i Hercegovine je posle velikih skandala dobila novog selektora, ali ni to nije moglo da prođe bez protesta. 27.01.2021, Sputnik Srbija\n© REUTERS / Antonio BronicIvajlo Petev\nBugarin Ivajlo Petev je dobio posao koji je donedavno obavljao Dušan Bajević, kao kandidat srpskih i hrvatskih predstavnika u FSBiH.\nKandidat Bošnjaka bio je proslavljeni kapiten reprezentacije Sergej Barbarez, ali je on odustao od toga posle burnih događaja.\nPetev je stigao u Sarajevo na predstavljanje, ali su ga tu dočekali protesti.\nPedesetak navijača se okupilo ispred sedišta FSBiH i istaklo transparente, navodeći da su članovi grupe „BH fanatikosi“.\nPeteva to nije obeshrabrilo.\nBiH će prvu utakmicu sa novim selektorom imati 24. marta protiv Finske u kvalifikacijama za Svetsko prvenstvo.\n► Valensija je znala šta radi kada je Srbina „zaključala“ sa 100 miliona evra\n► Nezapamćena svađa fudbalera – uvrede, psovke i pretnje ubistvom?! /video/\n► Legenda Arsenala digla glas protiv Romanove „menadžerske seče“ u Čelsiju


Obeležen Dan policije: Novi pripadnici položili zakletvu\nHronika Autor:Tanjug20. jun. 202112:36\nCentralna manifestacija povodom obeležavanja Dana Ministarstva unutrašnjih poslova i Dana policije održana je danas, a na njoj je pred predsednikom Srbije Aleksandrom Vučićem zakletvu položilo 1.337 novih pripadnika MUP-a i uručene su medalje.\nMinistar unutrašnjih poslova Aleksandar Vulin je na svečanosti rekao da su danas predstavljeni tehnika, oružje, oprema i obuka pripadnika MUP-a, i poručio je da je za svu tu opremu i oružje koje imamo najzaslužnij predsednik Vučić.\nOn je poručio da ocekuje od najmlađih pripadnika MUP, koji su danas polozili zakletvu, da dočekamo da ih zovemo najboljima.\nVulin je rekao da predsednik Vučić, kada u teškim vremenima i na teškim mestima bude branio istinu, treba da se seti kakva sila stoji iza njega.\nMinistar je poručio mladim pripadnicima MUP da paze na svaku reč zakletve kako bi tome bili dosledni u izvršavanju zadataka.\nPoručio je da čuvaju čast i obraz svakog čoveka, da poštuju radnog čoveka i da mlade generacije požele da se priključe policiji.\nZagorka Dolovac Foto:Goran Srdanov/Nova.rs\n„Ničije bogatstvo nije takvo da se pred njim ponizite, budite veći od najvećih, manji od najmanjih“, rekao je Vulin i naveo da nema jačeg od srpskog policajca i pozvao ih sve da poštuju reč koju su dali.\nNa svečanosti predsednik Vučić je uručio medalje za hrabrost, Vulin medalje za posvećenost službi, a direktor policije Vladimir Rebić medalje za zasluge.\nNa svečanosti na kojoj su prisustvovali predstavnici MUP-a, Republike Srpske, Vlade Srbije, Skupstine Srbije i verskih zajednica, promovisano je 506 mladih oficira u čin zastavnika i poručnika policije.\nKraj svečanosti obeležio je nalet 10 helikoptera helikopterske jedinice MUP, a komandant jedinice, potpukovnik Nenad Nedić, naletom i naklonom u vazduhu čestitao je mladim kolegama na položenoj zakletvi i poručio im da budu dostojni pripadnici policije, a svim policajcima čestitao je njihov dan.


Vulin: Novi Zakon o vojsci se piše u skladu sa odlukom o vojnoj neutralnosti\nMinistar odbrane Aleksandar Vulin najavio je da je Radna grupa za izradu novog Zakona o Vojsci Srbije počela da radi i dodao da je to istorijska prilika da se tako važan akt piše na način koji odgovara Srbiji, i u skladu sa odlukom o vojnoj neutralnosti zemlje.\nN1Februar 10, 2020\n“Naslanjamo se na neke zakone koji su donošeni, još iz vremena Socijalističke Federativne Republike Jugoslavije, pa kasnije, Savezne Republike Jugoslavije, i stalno smo u nekim izmenama i dopunama, a ovo je prilika da napravimo zakon o sebi, a po sebi”, rekao je ministar Vulin otvarajući prvi sastanak Radne grupe za izradu Nacrta zakona o Vojsci Srbije.\nKako se navodi u saopštenju, Vulin je rekao da Srbija ne mora da pravi zakon za koji će joj aplaudirati bilo koji savez, vojska ili država već da, zahvaljujući odluci o vojnoj neutralnosti, neće morati nikome da se prilagođava.\n“Pravimo Zakon o Vojsci Srbije, koja treba da služi za odbranu naše zemlje i našeg naroda i ni za šta drugo”, rekao je Vulin.\nNa dnevnom redu sastanka je razmatranje plana rada Radne grupe i svih elemenata i tehničkih detalja neophodnih za efikasan rad tog tela.


Android revija » Telenor u drugom kvartalu ostvario 93 miliona evra prihoda od 3,2 miliona pretplatnika Telenor u drugom kvartalu ostvario 93 miliona evra prihoda od 3,2 miliona pretplatnika – Android revija\nTelenor u drugom kvartalu ostvario 93 miliona evra prihoda od 3,2 miliona pretplatnika\nPrihodi kompanije Telenor Srbija u drugom kvartalu 2013. iznose 10,568 milijardi dinara, što je povećanje od 4,4 odsto u odnosu na isti period prošle godine.\nBroj pretplatnika porastao je za 1,1 odsto u odnosu na drugi kvartal 2012. i iznosi 3,2 miliona. Kapitalne investicije ostaju intenzivne u 2013. i usmerene su na dalje širenje i unapređenje mreže i informativnih sistema.\n„Naše poslovanje susreće se sa sve izazovnijim okruženjem u privredi Srbije, kao i snažnom konkurencijom na tržištu. Čak i u takvim okolnostima, obezbedićemo solidan rast prihoda i dalje ojačati našu tržišnu poziciju. Nastavićemo da unapređujemo kvalitet i raznovrsnost usluga koje nudimo našim korisnicima, i da, zahvaljujući značajnim ulaganjima u mrežu i informativne sisteme, poboljšavamo njihovu brzinu i dostupnost,“ kaže Erlan Neten, izvršni direktor finansija kompanije Telenor Srbija.\nU drugom tromesečju 2013. Telenor Grupa ostvarila je prihode od 25,7 milijardi norveških kruna što predstavlja organski rast prihoda od 2 odsto. Operativni i neoperativni profit pre odbijanja kamate, poreza na prihod i troškova amortizacije (EBITDA) iznosi 8,86 milijardi norveških kruna, dok je EBITDA marža 34 odsto, a protok operativne gotovine 5,37 milijardi norveških kruna.\nTelenor u drugom kvartalu ostvario 93 miliona evra prihoda od 3,2 miliona pretplatnika was last modified: July 23rd, 2013 by Goran Aničić\nHTC T6 kao HTC One Max\n“Finansijski asistent” besplatna android aplikacija OTP Banke Srbija\n“Telenor Samit mladih” za autore najboljih ideja\nSergej Ćetković nastupa na poslednjoj Telenor Play...


Italijanska LBA 2020/2021 - Evropske lige i takmicenja - MeridianBet Forum :: Srbija!\nItalijanska LBA 2020/2021\nVirtus je u dosadasnjem dijelu sezone opravdao ulozeni novac i skoro obezbijedio pol poziciju pred PO..\nOve sezone se izdvaja sjajni Virtus iz Bolonje predvođen legendarnim Sašom Đorđevićem i Teodosićem i Markovićem koji su u punom smislu dva motora ovog tima i razlog zbog kog su prvi na tabeli italijanske lige i jedni od favorita za osvajanje evrokupa .\nI sa skorom od 18 pobeda i samo dva poraza pre prekida sezone su dokazali svoju nadmoć u odnosu na konkurente .\nDok je Armani koji po imenima ima najjači sastav predvođen serhiom Rodrigezom i Micovim i naravno neverovatnim Luisom Skolom je na deobi trećeg i četvrtog\nA prošlogodišnji šampion Venecija je tek na sedmom mestu i ako imaju neke neverovatno dobre utakmice u toku sezone ipak nemaju dovoljan kontinuitet dobrih igara.\nNažalost nećemo moći da gledamo povratak titule u Bolonju ili neko iznenađenje jer je zbog korone nastavak sezone otkazan ali će mo verovatno imati priliku da pratimo italijanske timove u evropskim takmičenjima.\nJun 15 Vuko changed the title to Italijanska LBA 2020/2021\nPostovano Jun 16, 2020\nSjajni košarkaš je pronašao način da izađe iz ugovora sa turskim klubom. Jedan od najboljih igrača u Evroligi prethodnih sezona raskida ugovor sa Fenerbahčeom i seli se u domovinu. Điđi Datome će uskoro ozvaničiti svoju novu ''vezu'', ovog puta sa Olimpijom iz Milana.\nĐiđi Datome je u Istanbul stigao još 2015. godine, a njegov boravak u Fenerbahčeu je bio veoma uspešan. Osvojio je tri titule namenjene šampionu Turske, isto toliko kupova, dva Superkupa i jedan trofej u Evroligi, što je i bio cilj čelnika ovog tima\nPostovano Jul 13, 2020\nInvesticiona grupa iz Turske na čelu sa Atamanom, a u kojoj je i poznati turski fudbaler Arda Turan, postala je stoprocentni vlasnik italijanskog kluba pod uslovnom da igra u Seriji A.\nU suprotnom, ako budu igrali Seriju B, novi vlasnici imali bi 50 odsto deonica. Ataman je potvrdio da će ostati trener Anadolu Efesa.\nMilanska Olimpija nastavlja da se pojačava proverenim košarkašima. U ekipu Etorea Mesine došao je doskorašnji krilni centar Žalgirisa Zek Lidej.\nLidej je potpisao dvogodišnji ugovor sa "manekenima" i postao čak sedmo pojačanje ovog leta. On je bio povezivan i sa Crvenom zvezdom, ali je jasno da regionalni i srpski prvak nije mogao da parira platežno moćnijim Italijanima.\nPosebno što su platili obeštećenje od 150.000 evra kako bi prešao u Milano. Lidej je prošle sezone u Evroligi prosečno beležio 11,8 poena, 4,7 skokova i jednu asistenciju.\nPre njega u Olimpiju su došli Kajl Hajns (CSKA), Malkolm Dilejni (Barselona), Luiđi Datome (Fenerbahče), Šejvon Šilds (Baskonija), Kevin Panter (Crvena zvezda) i iz SAD Davide Moreti.


VUČIĆ ČESTITAO BIDENU: ŽELIM VAM MUDROSTI I ODLUČNOSTI | Hayat.ba\nVUČIĆ ČESTITAO BIDENU: ŽELIM VAM MUDROSTI I ODLUČNOSTI\nPredsjednik Srbije Aleksandar Vučić čestitao je danas Jou Bidenu na tome što je izabran za predsjednika SAD.\nVučić se oglasio i na engleskom jeziku, a novom predsjedniku je poručio mudrosti i odličnosti.\nIskrene čestitke Jou Bidenu na izboru za predsjednika SAD. Želim Vam mudrosti i odlučnosti da se suočite sa postojećim izazovima na dobrobit Amerike i svijeta. Nadam se nastavku dobre saradnje sa Vama, kakvu smo imali i sa Donaldom Trumpom, na čemu sam mu veoma zahvalan – napisao je Vučić.


EU pomaže u boljoj kontroli državne pomoći u Srbiji | EurActiv Serbia\nCilj je da se pomogne Vladi Srbiji, a posebno institucijama za kontrolu i dodelu državne pomoći da usklade pravila i procedure u toj oblasti sa pravnim tekovinama EU, rečeno je 17. maja na predstavljanju projekta "Podrška Komisiji za kontrolu državne pomoći" u Beogradu.\nDržavna sekretarka Ministarstva finansija Jelena Tanasković je kazala da to ministarstvo u plan rada za 2019. godinu uvrstilo izradu novog Zakona o kontroli državne pomoći i odgovarajućih podzakonskih akata.\n"Usklađivanje regulative sa novim pravilima u EU o državnoj pomoći prvo je od otvorenih šest merila za Poglavlje 8 koje se odnosi na zaštitu konkurencije. Ministarstvo finansija priprema novi Zakon o kontroli državne pomoći i odgovarajućih podzakonskih akata, kako bi se unapredili administrativni kapaciteti i ojačala javna potrošnja, što doprinosi privrednom i društvenom rastu", istakla je Tanasković.\nOna je rekla da je posebno važna saradnja sa ekspertima EU, u okviru koje će biti organizovane obuke, s ciljem unapređenja administrativnih kapaciteta.\nEfikasna kontrola državne pomoći, kako je ocenila, doprinosi da svaka intervencija vlasti novcem poreskih obveznika bude dobro osmišljena, sa jasnim prioritetima, da niko ne bude favorizovan i da uz pomoć javnih sredstava naruši konkurenciju na tržištu.\nŠef operacije II Delegacije EU Štefan Hudolin je istakao da EU kroz projekte podrške kontroli državne pomoći nastoji da utiče da se "optimizuje korišćenje budžetskih sredstava, kako bi bila efikasan instrument za podsticanje investicija, ekonomskog rasta i otvaranja radnih mesta".\nOn je naveo da je važno ne samo da se po utvrđenim pravilima rapodeljuje državna pomoć iz republičkog budžeta već i iz budžeta lokalnih samouprava.\n"Krajnji cilj efikasne kontrole dodele javnih sredstava je bolje poslovno okruženje i bolji život građana", kazao je Hudolin.\nPredsednik Komisije za kontrolu državne pomoći Vladimir Antonijević rekao je da će novim Zakonom o kontroli državne pomoći dodatno biti ojačana nezavisnost Komisije koja će moći da radi nenajavljene uvide kod korisnika pomoći ako se posumnja u tačnost dostavljenih podataka.\nNajavio je da će posebnim uredbama biti regulisana državna pomoć male vrednosti, kao i ona koja je od opšteg ekonomskog interesa.\n"Komisija za kontrolu državne pomoći je pored Državne revizorske institucije i budžetske inspekcije treći stub u sprečavanju zloupotreba u raspodeli javnih sredstava", rekao je Antonijević.\nU sprovođenju projekta podrške srpskoj Komisiji za kontrolu državne pomoći pomaže Savet za zaštitu konkurencije Litvanije, a predsednica tog tela Jurate Šoviene je kazala da je državna pomoć opravdana kada doprinosi da se prebrode određene teškoće na tržištu i da je od koristi za celo društvo, a ne za pojedinca ili određenu interesnu grupu i kompaniju.\n"Da bi se ti ciljevi ispunili mora da postoji nezavisan organ koji kontroliše da li se državna pomoć dodeljuje prema pravilima koja su transparentna i zasnovana na ekonomskim i pravnim principima i da niko nije oštećen", kazala je Šoviene.\nVođa projektnog tima Radmila Mihić rekla je da usklađivanje pravila državne pomoći sa pravilima EU nije cilj sam po sebi, već da su suština koristi koje Srbija dobija ukoliko uskladi svoja pravila sa pravilima EU.\n"Govorimo o manje 'prijateljske ekonomije', o boljim uslovima poslovanja i većem životnom standardu građana", rekla je Mihić.\nProjekat je započet u februaru 2019. godine i trajaće do februara 2021. U okviru projekta će, između ostalog, stručnjaci za pitanja državne pomoći iz Srbije razmenjivati iskustva sa najrelevantnijim ekspertima iz EU. Prvi put će biti organizovana obuka za sve 174 jedinice lokalne samouprave u oblasti državne pomoći i biće izrađen novi inventar šema državne pomoći, kao i priručnici za primenu pravila državne pomoći.


LOPARE: Vlada Japana donirala Toyota RAV 4 – Majevica Online\nLOPARE: Vlada Japana donirala Toyota RAV 4\n21. Aprila 2017. 21:38\nVlada Japana donirala je Centru za socijalni rad Lopare automobil Toyota RAV 4. Ceremonija primopredaje nove generacije vozila u okviru tzv. neprojektne pomoći održana je u TOYOTA prodajnom salonu kompanije “Bunjo” d.o.o., u Sarajevu.\nU okviru ovog granta pomoći, Vlada Japana je obezbijedila 500 miliona japanskih jena ili približno 7.2 miliona KM Vijeću Ministara BiH. Cilj ovog granta je nabavka 40 vozila koja koriste ekološki čisti dizel i 80 hibridnih vozila za Bosnu i Hercegovinu.\nLOPARE: Podignuta optužnica za poresku utaju od gotovo 76.000 KM\nČetrdeset vozila Toyota RAV 4 koja koriste čisti dizel su predata u oktobru prošle godine, a okviru ceremonije izvršena je primopredaja ostalih 80 hibridnih vozila Bosni i Hercegovini. Ukupan broj doniranih vozila je 120.\nKrajnji korisnici ovog granta su ustanove socijalne zaštite širom BiH. Ministarstvo civilnih poslova BiH će distribuisati 80 hibridnih vozila u 80 institucija u Republici Srpskoj, Federaciji BiH i Brčko Distriktu.\n22. Juna 2022. 18:19\nLOPARE: Počela sa radom Advokatska kancelarija Milanko Tošić\n20. Juna 2022. 12:20\n19. Juni – Trideset godina od zločina nad stanovništvom Brezja\n19. Juna 2022. 12:25\n10. Juna 2022. 17:35\nLOPARE: Završio u UKC Tuzla nakon brutalne tuče u lokalu\n9. Juna 2022. 11:10\nLOPARE: Upriličen prijem zahvalnosti


subota, 20 jun 2015 19:19\nZvuči nestvarno, ali tako je - Srbija je u finalu Svjetskog prvenstva u fudbalu pobjedila Brazil!\nJunaci su "orlići", igrači omladinske selekcije koji su petostruke šampione svjeta savladali posle produžetaka sa 2:1.\nIzabranici Veljka Paunovića su partijama i ponašanjem na šampionatu na Novom Zelandu oduševili naciju, vratili vjeru u fudbal i pokazali kako se bori za nacionalni tim. Finale sa Brazilom je poslastica i prilika da se ponovi uspjeh čuvenih "čileanaca", generacija koja se 1987. godine popela na krov svjeta.\nDo najvećeg uspjeha u istoriji srpskog fudbala mladu reprezentaciju su golovima doveli Staniša Mandić u 70. i Nemanja Maksimović u 118. minutu.\n"Prvenstveno želim da se zahvalim našem narodu i zemlji zbog podrške koju smo imali ovde na Novom Zelandu i širmo sveta. Ovaj trofej posvećujem mom ocu, koji je preminuo pre šest meseci. Ovo je za njega", rekao je Paunović za sajt FIFA.\nOn je čestitao protivniku i rekao da je selekcija Brazila takođe zaslužila tofej.\n"Mnogo smo naučili od njih i čestitam im na neverovatnom fudbalu, koji su prikazali danas. Imali smo sreće, ali sreća je sastavni deo fudbala i morate da je zaslužite. Mislim da je moj tim više hteo pobedu i da osvoji ovaj trofej", rekao je Paunović.\nPaunović očekuje da zlatna generacija srpskih fudbalera napravi velike karijere.\n"Moji momci mogu da se popnu na vrh sveta i u seniorskoj konkurenciji. U ovoj generaciji ima mnogo dobrih igrača i oni će u narednih 10 godina igrati najveće utakmice, kako u reprezentaciji, tako i u najboljim klubovima na svetu. Vreme ja za ovu generaciju da odmah odraste i kaže zbogom igranju u mladim kategorijama", dodao je Paunović.\n08-08-2016 Hits:2935 Sport\n01-08-2016 Hits:3977 Sport\n21-04-2016 Hits:5230 Sport\n04-04-2016 Hits:4062 Sport\n14-03-2016 Hits:2992 Sport\n04-03-2016 Hits:3093 Sport\n13-01-2016 Hits:3700 Sport\n10-08-2015 Hits:3594 Sport\n20-06-2015 Hits:3560 Sport\n31-05-2015 Hits:3268 Sport\nKo je na mreži: 386 gostiju i nema prijavljenih članova


Izvor: Radio Slobodna Evropa, 20.Nov.2019, 17:54\nU Sarajevu je održan protest ispred Parlamenta Federacije BiH (FBiH). Okupilo se stotinjak građana koji su došli zbog objavljivanja šokantnih fotografija koje je danas (20. novembar) pokazala zastupnica Sabina Ćudić, a na kojima se vide djeca vezana za namještaj i radijatore. Za četvrtak (21. novembar) u 12 sati najavili su novo okupljanje. Na jednom od transparenata na protestu u srijedu pisalo je 'Šta da su vaša djeca u pitanju, ko će vas svezati'?. Kako je javio novinar...\nTuzla: Protest protiv premještaja migranata i izbjeglica\nIzvor: Radio Slobodna Evropa, 21.Nov.2019, 11:52\nOko 200 građana Tuzle, koji se protive odluci Federalne vlade da migranti i izbjeglice budu smješteni u bivšu kasarnu Ljubače i bivši rudnik Bukinje kod Tuzle, okupilo se ispred zgrade gdje se održava sjednica Skupštine Tuzlanskog kantona, javlja dopisnica Radija Slobodna Evropa. Predsjednik...


Niš domaćin takmičenja "Srbija u ritmu Evrope" - Televizija Kopernikus TV K::CN\nNiš domaćin takmičenja „Srbija u ritmu Evrope“\nGrad Niš biće domaćin ovogodišnjeg finala manifestacije „Srbija u ritmu Evrope“ na kojoj će učestvovati deca iz 22 grada, a koja će biti održana juna meseca u hali Čair. Ugovor o saradnji u Gradskoj kući potpisali su gradonačelnik Niša Darko Bulatović i direktor muzičkog takmičenja Igor Karadarević.\nNis će, kao pobednik prošlogodišnjeg takmičenja „Srbija u ritmu Evrope“ biti domaćin manifestacije, a 20 ambasada zemalja Evrope je podrška ovom projektu. Za niske djake audicija ce biti odrzana 13. februara.\nManifestacija „Srbija u ritmu Evrope“ namenjena je skolskoj deci i osmišljena je u skladu sa Evropskom poveljom o učešću mladih u životu na opštinskom i regionalnom nivou, Belom knjigom EU o mladima, Nacionalnom strategijom za mlade Republike Srbije i Akcionim planom politike za mlade u Vojvodini.\nCilj manifestacije je podsticanje, razvijanje, prepoznavanje i očuvanje mladih talenata u Srbiji, promocija interkulturalnosti, tolerancije, ravnopravnosti polova, poštovanje ljudskih prava, različitosti, saradnje i doživotnog učenja.


Miller Lovefest i Ultra Energy pokrenuli kampanju #SaveTheDance\nUrban BUG :: Magazin :: Urban Beatz :: Miller Lovefest i Ultra Energy pokrenuli kampanju #SaveTheDance\nUltra Energy Stage preseljen u divljinu\nJedna od najpoznatijih underground bina u regionu, Ultra Energy Stage preselio se iz vrnjačkog parka, ali samo na kratko. Naime, usled trenutne situacije prouzrokovane pojavom virusa Covid-19 i nemogućnosti većih okupljanja Lovefest i Ultra Energy pokrenuli su projekat pod nazivom #SaveTheDance u okviru koga će do kraja 2020. godine biti predstavljeno šest video strimova.\nUltra Energy Stage video strimovi su poklon svim fanovima festivala, koji u niskom startu kao i mi čekaju vreme u kome ćemo ponovo moći da budemo zajedno. Lovefest je više od muzike, a uz pomoć brenda Ultra Energy uspeli smo da to i dokažemo u podsetimo publiku na bolje dane koji svakako dolaze. Pozivamo sve da uz #SaveTheDance shareuju video i tako podrže zajedničku kampanju, poručili su iz Lovefesta.\nSvoje jednosatne setove izvode poznata imena sa domaće muzičke scene, koja su obeležila noći, ali i festivalska jutra kojih se ovih dana fanovi Lovefesta sećaju sa nostalgijom. Do sada je objavljeno četiri video strima, a muziku su puštali Dejan Milićević, Marko Milosavljević, Kristijan Molnar, kao i di-džej Trole. Svaki od video strimova snimljen je na specijalnom prirodnom lokalitetu u blizlini Vrnjačke Banje.


Brnabić: Srbija i Madjarska treba da imaju ugovor o sveobuhvatnom strateškom partnerstvu (VIDEO) | Novinska agencija Beta\nPOLITIKA | 15.04.2019 12:25 > 15.04 14:40\nBrnabić: Srbija i Madjarska treba da imaju ugovor o sveobuhvatnom strateškom partnerstvu (VIDEO)\nPremijerka Srbije Ana Brnabić danas je izjavila da je vreme da Srbija i Madjarska počnu da rade na pripremi medjudržavnog ugovora o sveobuhvatnom strateškom partnerstvu.\nOna je novinarima posle zajedničke sednice vlada Srbije i Madjarske u Subotici kazala da ako neke dve zemlje treba da imaju takvu vrstu partnerstva, to su onda Srbija i Madjarska.\nKako je istakla, Srbija je zahvalna Madjarskoj zbog učešća u zajedničkim projektima, odnosu prema srpskoj manjini, balansiranom odnosu prema Kosovu, i dodala da izmedju dve zemlje postoji iskren odnos i veliko prijateljstvo.\nOna je rekla da je Madjarska treći najznačajniji spoljnotrgovinski partner Srbije medju evropskim zemljama i da je u porastu trgovinska razmena dve zemlje.\nPo njenim rečima, Srbija je počela pripremne radove za izgradnju deonice gasovoda Turski tok kroz Srbiju, koji će ići od granice sa Bugarskom do granice sa Madjarskom, i da će do kraja meseca biti izdate i gradjevinske dozvole, posle čega će zvanično biti otvoreni radovi.\nBrnabić: Ove i sledeće godine radićemo na rešavanju gužvi na graničnim prelazima sa Madjarskom\nPredsednica Vlade Srbije Ana Brnabić izjavila je danas da će ove i sledeće godine ulagati u rešavanje gužvi na graničnim prelazima sa Madjarskom.\nAna Brnabić je na konferenciji za novinare posle sednice dve vlade rekla da je predsednik Vlade Madjarske Viktor Orban pozvao da sednu timovi Srbije i Madjarske i urade sve što je potrebno da bi se taj problem rešio i uradi šta je neophodno, da se izgrade novi prelazi i rekonstruišu i prošire postojeći.\n"Odnosi dve zemlje su odlični ali ako gradjani čekaju satima na prelazima onda za obične gradjane i njihov svakodnevni život to poboljšanje naše saradnje nije evidentno", rekla je Brnabić.\nMadjarski premijer Viktor Orban rekao je danas da je Evropskoj uniji potrebno da što pre primi Srbiju u članstvo zbog ukupnog podsticaja rasta u EU i da se Madjarska trudi da se što pre uvidi da će Srbija u EU biti od koristi za sve.\nPrema njegovim rečima, i Madjarska i Srbija su zemlje kojima je za razvoj neophodna politička stabilnost.\n"Postoje zemlje koje se razvijaju i kad nemaju političku stabilnost a neke samo kad je imaju. I Madjarska i Srbija spadaju u drugu grupu (...) Ako ima političke stabilnosti ima i ekonomskog rasta", naveo je madjarski premijer.\nOrban je rekao da Madjarska "ima šta da nauči" od Srbije kada je u pitanju smanjenje duga i deficita.\nGovoreći o manjinama i bilateralnim odnosima, Orban je rekao da su projekti poput otvaranja novih graničnih prelaza ili izgradnje železničke infrastrukture u korist naroda obe zemlje kao i da je veoma pozitivno što su na zajendičkoj sednici vlada dve zemlje bili prisutni i predstavnici madjarske i srpske manjine.\n"Sa zadovoljstvom gledamo na mere srpske Vlade u pogledu kulturne autonomije Madjara. Ako bi vaša manjinska politika bila primenjena u čitavoj EU bilo bi mnogo manje tenzija", izjavio je on.\nNa temu investicija, Orban je rekao da se madjarski investitori više ne fokusiraju samo na Vojvodinu već da ulažu i u druge delove Srbije, te da je trgovinska razmena dve zemlje porasla za 30 odsto.\n"Volimo da saradjujemo sa Srbijom jer su rezultati jako dobri. Madjarska politika uvek ima problem nesrazmere izmedju onoga što se kaže i onoga što se uradi. Ovde se ostvari sve što se dogovori", naveo je on.\nNovi projekti Srbije i Madjarske u železnici i vodnom saobraćaju\nMinistarka gradjevinarstva, saobraćaja i infrastrukture Srbije Zorana Mihajlović potpisala je danas sa ministrom za inovacije i tehnologiju Madjarske Laslom Palkovičem dva memoranduma, koji se odnose na nadogradnju železničke pruge izmedju Subotice i Segedina i unapredjenje rada brodske prevodnice na Tisi, saopštilo je to Ministarstvo.\nMemorandumi o rezumevanju izmedju Ministarstva gradjevinarstva, saobraćaja i infrastrukture i Ministarstva za inovacije potpisani su u okviru zajedničke sednice vlada Srbije i Madjarske u Subotici.\nTom prilikom, kako se navodi, potpisana je i Izjava o namerama o unapredjenju infrastrukturnih veza izmedju Srbije i Madjarske, a potpisali su je premijeri dve zemlje, Ana Brnabić i Viktor Orban.\nMemorandum o razumevanju izmedju dva ministarstva o nadogradnji železničke pruge izmedju Subotice i Segedina omogućiće da se postojeća pruga Subotica-Horgoš-Segedin rekonstruiše na komercijalnu brzinu do 120 kilometar na sat, uz povećanje nosivosi pruge na 22,5 tona osovinskog pritiska.\nKao mogući izvor finansiranja za ovaj projekat označen je Okvirni sporazum o ekonomskoj i tehničkoj saradnji izmedju Vlade Madjarske i Vlade Srbije u oblasti infrastrukturnih projekata, potpisan prošle godine, a procenjena vrednost radova je oko 58,8 miliona evra.\nMadjarska strana planira da ovu prugu produži do grada Hodmezovašarhelj, a potom i do Bekeščabe prema istoku, odnosno Baje prema zapadu. Ova linija se može povezati s jedne strane s projektom brze pruge Beograd-Budimpešta, a s druge strane prema gradovima Kečkemet i Nadjkereš u Madjarskoj, čime bi sistemom železničkih veza bilo povezano više od milion stanovnika Srbije i Madjarske.\nDrugi memorandum, o unapredjenju rada brodske prevodnice na srpskom delu reke Tise, omogućiće da se poveća prevodnica u sastavu brane kod Novog Bečeja.\n"Cilj rekonstrukcije je da se omogući istovremeno prevodjenje više od jednog broda, koliko dozvoljavaju gabariti postojeće prevodnice, u cilju povećanja saobraćaja ovom rekom na kojoj je Sporazumom Srbije i Madjarske iz 2017. plovidba otvorena za brodove svih država", navedeno je u saopšenju.\nMadjarski premijer Viktor Orban rekao je danas da su zemlje centralne Evrope uspele da "sačuvaju identitet" i odbrane se od migranata.\n"Uspeli smo da se odbranimo, uspeli smo da u ovaj region ne dodju oni koje ne želimo ovde da vidimo", rekao je Orban u Subotici na konferenciji s premijerkom Srbije Anom Brnabić.\nPrema njegovim rečima, mnoge zemlje zapadne Evrope imaju značajne muslimanske zajednice i da će način na koji bude uredjen njihov suživot sa "autohtonim stanovništvom" u velikoj meri odrediti dalje tokove budućnosti Evrope.\nMadjarski premijer je naveo da je stav njegove vlade prema migracijama "strog, ali ne i bezdušan".\n"Madjarska ima program dostavljanja pomoći tamo gde je problem nastao, umesto da problemi dolaze kod nas", naveo je Orban, i dodao da veruje da će se ispravnost takvog stava potvrditi na izborima za Evropski parlament.\nOrban se zahvalio Srbiji na "velikodušnosti" jer je Beograd prihvatio izgradnju ograde na madjarskoj granici 2015. godine.\n"Srbija je imala koristi od ograde jer ako migranti vide da ne mogu dalje preko Srbije onda će ih manje dolaziti", izjavio je madjarski lider.


"Partizan se obratio i UEFA i FSS" - BIGportal.ba\n“Partizan se obratio i UEFA i FSS”\nOktobar 8, 2019 Oktobar 8, 2019 07\nPotpredsednik FK Partizan Vladimir Vuletić rekao je za B92 da se beogradski klub obratio i UEFA i Fudbalskom savezu Srbije.\n“Partizan se obratio sudijskoj organizaciji UEFA i prosledio dokumentaciju u vezi sa svim spornim detaljima koji su u više nego dvocifrenom broju u Superligi Srbije. To je dokumentacija koja ne prati samo greške na štetu Partizana, već ukupan broj sudijskih grešaka koje su postale brojke i koje su dokazane od strane Sudijske komisije. Dakle, ne prejudiciraju se odluke, već se dokumentacija odnosi na one za koje su već određene kazne vinovnicima“, naveo je Vuletić.\nOn je istakao da Partizan želi da skrene pažnju na “hroničan proces u srpskom fudbalu“.\n“Imamo značajno povećanje broja sudijskih grešaka za koje Sudijska komisija post festum konstatuje da postoje, ali se te greške ne smanjuju i utakmice i rezultati se ni na koji način ne donose u pitanje“, rekao je Vuletić.\n“Na manje od deset odigranih kola postoji više nego dvocifren broj spornih situacija“, istakao je Vuletić.\nPotpredsednik beogradskog kluba je istakao da je Fudbalskom savezu Srbije prosleđen zahtev za smenu Sudijske komisije.\n“Partizan zahteva smenu svih članova, ne samo Igora Radojčića koji je do podne član komisije, a od podne komentator na jednoj televizini, gde iznosi zaključke i pre nego što se zasedanje održi. U pitanju je belodani sukob interesa. Partizan će izaći sa zvaničnim zahtevom da kompletna sudijska organizacija bude smenjena i da budu imenovani ljudi od integriteta i autoriteta, pošto vidimo da stvari izmiču kontroli“, dodao je Vuletić.\nOn je istakao i da će Partizan pitati kada će Komisija za uvođenje VAR tehnologije početi sa radom, pošto, kako kaže, osim konstitutivne sednice nije održala nijednu.\nŽivot poslije Grizmana – neefikasni Atletiko\nMilošević debitovao porazom: Nastavlja se kriza Partizana\nNapoli se vratio iz 0:3, pa Kulibali u 92′ poklonio pobjedu Juventusu!\nMikrofin vjeran svojoj društveno odgovornoj misiji


Bazen, Bazen u Svrljigu, Izgradnja bazena, Svrljig bazen\nZatvara se kupališna sezona na kupališnom kompleksu u Svrljigu\nKako je iz Centra za turizam, kulturu i sport najavljeno, kupališna sezona na bazenima Kupališnog kompleksa ,,Bazeni Pastirište“ se zatvara u sredu, 1. septembra. Hvala\nNova cena ulaznice na kupališnom kompleksu ,,Bazeni Pastirište“\nUpravni odbor CTKS Svrljig odlučio je da od sledećeg vikenda, pa svakog narednog, cena ulaznice bude 200 dinara, a da radnim danima cena ostane 100\nVažno obaveštenje sa bazena\nKako nam je danas saopštio menadžment kupališnog kompleksa ,,Bazeni Pastirište” – bazen neće raditi u petak, 16. jula. Kako se navodi u izjavi bazen neće\nODLUČENO: Prihod od prodatih ulaznica i iznajmljenog sadržaja na bazenu biće uplaćen Milanu za lečenje!\nUpravni odbor Centra za turizam, kulturu i sport doneo je odluku da prihvati predlog predsednika opštine Svrljig Miroslava Markovića da u toku ovog vikenda sav\nPredsednik opštine Svrljig Miroslav Marković posetio je juče kupališni kompleks ,,Bazeni Pasitiršte“ i tom prilikom pozvao sve turiste da dođu i posete najlepši bazen. Za\nNa svrljiškom bazenu sutra počinje kupališna sezona\nSutra na svrljiškim bazenima zvanično počinje kupališna sezona. Kako je iz CTKS-a najavljeno, cena ulaznice ostaje ista – 100 dinara, dok je cena iznajmljivanja ležaljke\n10/11/2012 at 02:52\n10/11/2012 at 02:54\n10/11/2012 at 03:09\ndejan vasilijevic says:\n10/11/2012 at 03:16\n10/11/2012 at 10:28\n12/11/2012 at 01:05\n10/11/2012 at 06:53\n10/11/2012 at 11:59\n11/11/2012 at 13:08\n11/11/2012 at 20:02\n12/11/2012 at 01:11\n10/11/2012 at 16:10\n10/11/2012 at 17:05\n10/11/2012 at 17:25\n10/11/2012 at 17:00\n10/11/2012 at 17:01\n10/11/2012 at 17:51\nSve pohvale za predsednika says:\n10/11/2012 at 20:33\n10/11/2012 at 23:07\n10/11/2012 at 22:35\n10/11/2012 at 23:08\n11/11/2012 at 21:04\n12/11/2012 at 20:26\n11/11/2012 at 18:48\nseljak za seljaka says:\n15/11/2012 at 02:28\nMS Rašković says:\n30/07/2013 at 12:49


Piše Juror 8, objavljeno 14/04/2013 2 komentara\nMisha Gordin, Sheptun\nMisha Gordin, serija fotografija “Senke jednog sna” /Shadows of the Dream/\nDruštvo, Juror 8, Konflikt, Psihologija\nO prenosu znanja napisao/la Juror 8 dana 14/04/2013\nVasi tekstovi navode na razmisljanje i temeljno preispitivanje postojecih ‘stavova’ i uverenja..Interesuje me ,da li imate u planu da objavite knjigu ili ste mozda nesto vec objavili?\nOdgovor korisniku Ljiljana\nHvala puno na pozitivnoj kritici. Trenutno sam okupiran formulisanjem ideja nekih tekstova u sama predavanja i organizacijom istih. U planu je, ali objaviti takvo štivo nije baš jednostavno, pogotovo na ovom podneblju. Tekstovi datiraju još od 2013 i taj put je pretrpeo razne promene, što u edukativnom smislu, u literaturi od značaja, tako i u pojedinim stavovima vezanim za sam pristup. Verovatno da, kada do toga dođe, delo će biti predstavljeno upravo kao razvoj analitičkog stava koji se menjao kroz godine 🙂\nPulse će vrlo verovatno objaviti svaki napredak u tom pogledu, tako da će blagovremeno biti obavešteni svi koji se interesuju 🙂


Web društveni mediji: juče, danas, sutra Web društveni mediji: juče, danas, sutra – Personal magazin\nRegionalna debata o upotrebi društvenih medija u eksternoj i internoj komunikaciji, kao i o njihovoj budućnosti, pod nazivom „Socijalni mediji: juče, danas, sutra“ održana je u organizaciji Evropske asocijacije direktora…\nRegionalna debata o upotrebi društvenih medija u eksternoj i internoj komunikaciji, kao i o njihovoj budućnosti, pod nazivom „Socijalni mediji: juče, danas, sutra“ održana je u organizaciji Evropske asocijacije direktora komunikacija – EACD i Društva Srbije za odnose s javnošću.\nAndrea Brbaklić, regionalni koordinator EACD za Srbiju, ovom prilikom je predstavila dosadašnje aktivnosti Evropske asocijacije direktora komunikacija i planove za razvoj delovanja u regionu. „Društveni mediji širom sveta stiču sve veći broj pristalica i aktivnih korisnika, kojima zahvaljujući brzom tempu života, Facebook, Twitter, blogovi i slični vidovi onlajn umrežavanja postaju osnovni način komunikacije. Ovaj trend su prepoznale i velike kompanije, pridajući sve veći značaj ovog domena komunikacije u formiranju strategije komunikacije poslovnog sektora“, istakla je Brbaklićeva.\nGostujući predavač je bio jedan od vodećih eksperata u domenu onlajn komunikacije i upotrebe socijalnih medija i IT tehnologija u odnosima sa javnošću, dugogodišnji PR menadžer kompanije IBM, organizator brojnih radionica i predavanja na temu upotrebe socijalnih medija, Filip Borman (Philippe Borremans), iz Belgije. Kao jedan od osnivača Međunarodne asocijacije za onlajn komunikaciju i izvršni direktor za socijalne medije kompanije „Van Marcke Group“, Borman je predstavio različite segmente upotrebe društvenih medija u internoj i eksternoj komunikaciji. „Socijalni mediji nisu samo najsavremeniji instrument onlajn komunikacije, već predstavljaju skup osnovnih principa koji utiču na tradicionalni odnos između kompanija, socijalnog okruženja i javnosti. U poslovnom sektoru, socijalni mediji će ostati samo novi pomodni trend ukoliko ne budu na pravi način integrisani u poslovanje velikih kompanija“, izjavio je ovom prilikom Borman.\nU domaćoj javnosti priznati stručnjak u oblasti internet marketinga, elektronskog poslovanja i onlajn odnosa sa javnošću, Dragan Varagić, predstavio je aktuelne trendove u upotrebi socijalnih medija i perspektive budućeg razvoja ove oblasti koja će značajno uticati na sektor komunikacija. On je na skupu ukazao da „društveni mediji preuzimaju sve veći značaj sa aspekta upravljanja reputacijom na internetu. Zato je direktorima komunikacija veoma bitno da prepoznaju ulogu koju internet ima danas i koju će imati u narednom periodu.“\nEvropsku asocijaciju direktora komunikacija je osnovalo 80 direktora komunikacija iz različitih zemalja, u novembru 2006. godine. Danas EACD predstavlja vodeću evropsku mrežu profesionalaca u oblasti komunikacija, koja broji više od 1165 članova iz 38 zemalja. Osnovne ideje i ciljevi asocijacije su prevazilaženje kulturnih, političkih i jezičkih barijera, obuka, utvrđivanje komunikacijskih normi i lobiranje. Asocijacija je veoma aktivna u 26 zemalja, zahvaljujući mreži koju čini 36 regionalnih koordinatora, čime je osigurano direktno praćenje novih trendova u oblasti odnosa sa javnošću u svim evropskim zemljama.\nPosle više od 45 regionalnih debata koje su do sada održane u glavnim gradovima zemalja širom Evrope, EACD će do kraja godine organizovati veći broj regionalnih događaja za više od 1100 stručnjaka iz sektora komunikacija, na kojima će učesnici imati priliku da razmene iskustva i ideje iz domena komunikacija na međunarodnom nivou.\nWeb društveni mediji: juče, danas, sutra was last modified: November 19th, 2009 by Redakcija\nAndrea Brbaklićblogovidruštveni medijiDruštvo Srbije za odnose s javnošćuEACDEvropska asocijacija direktora komunikacijaFacebookFilip BormanPhilippe BorremansSocijalni medijiTwitterVan Marcke Group


Pravno nedeljiva deca - Zena.rs\nU Srbiji i danas žive pravno nevidljiva deca koja nemaju pristup pravima, zbog nepoštovanja Konvencije o pravima deteta, kojom je predviđeno da će svako dete biti upisano odmah nakon rođenja i da će od rođenja imati pravo na ime i državljanstvo, upozorila je danas nevladina organizacija Praksis.\nPovodom obeležavanja Dana deteta, Praksis je istakao da promovisanje prava deteta i briga o deci moraju da budu najvažniji prioriteti države.\nIako je diskriminacija zabranjena Ustavom i zakonom, veoma je rasprostranjena, a posebno prema romskoj deci i deci sa invaliditetom, navodi se u saopštenju.\nPraksis je ukazala i da se deca iz osetljivih društvenih grupa još suočavaju sa mnogim problemima, naročito pri pristupu pravima na obrazovanje, zdravstvenu i socijalnu zaštitu.\nDa bi se obezbedilo garantovanje i zaštita prava deteta u svim oblastima društvenog života za svako dete, podsećamo državu na važnost donošenja zakona o pravima deteta, dečjem ombudsmanu i pravilnika o bližim kriterijumima za prepoznavanje oblika diskriminacije, piše u saopštenju.


Knjigoljubnica | Sva kulturna zbivanja u Beču na jednom mjestu\nPočetak >> Knjigoljubnica\nPrezentacija knjige “Sporedna ulica”\n08 svi., 11\nBeč će 18.5., s početkom u 18h, biti domaćin dvojezične prezentacije knjige "Dreilaufergasse" (Sporedna ulica) srpskog pisca Dragog Bugarčića, koja, napokon progovarajući o prisunosti i nestanku Podunavskih Njemaca u Vojvodini, svjedoči o bliskoj povezanosti srpske i njemačke kulture.\nO značaju Josipa II za Srbiju\n02 svi., 11\nAustrijsko-srpsko društvo (Die Österreichisch-Serbische Gesellschaft) poziva vas na istorijski simpozij o značaju Josipa II za Srbiju, koji se održava 13. maja, s početkom u 17h.\nJunski repertoar Stare kovačnice\n30 tra., 11\nObjavio/la Andrea pod Izdvojeni književni događaji, Preporučujemo\nRepertoar Stare kovačnice (Alte Schmiede) i ovog je mjeseca bogat zanimljivim književnim događajima, čijoj većini možete besplatno prisustvovati.\nApril u Staroj kovačnici\n31 ožu., 11\nObjavio/la Andrea pod Izdvojeni književni događaji, Preporučujemo, Preporučujemo\nBogat aprilski repertoar Stare kovačnice podrazumijeva predstavljanje kulturnih ostvarenja različitih žanrova i tipova, a ovom vam prilikom donosimo popis svih muzičkih i književnih kojima u aprilu možete prisustvovati.\nKAKANIJA – Čitanje Dževada Karahasana\n19 ožu., 11\nDvadesetčetvrte martovske večeri (24.3., s početkom u 20h) imate priliku prisustvovati književnoj večeri Dževada Karahasana, koja se održava u prostorijama Kasino-a na Schwarzenbergplatzu.\nVišejezična čitanja za djecu\n22 stu., 10\nBiblioteke Beč (Büchereien Wien) u svojim poslovnicama organizuju višejezična čitanja za djecu, prilikom kojih vaši mališani upoznaju kulturne i jezičke razlike prisutne u Beču.


Iako je Bojana Popović večeras mogla da računa na tri simbola "lavica" - Jovanku Radičević, Milenu Raičević i Majdu Mehmedović - rukometašice Crne Gore su u Nikšiću mnogo teže nego prije tri dana u Skoplju savladale Sjevernu Makedoniju 31:30.\nNakon 1. poluvremena, u kojem su obje ekipe igrale na mahove i otišle na odmor poravnate (16:16), činilo se da je sve riješeno sredinom nastavka, kada je nakon šest vezanih golova djevojaka u crvenim dresovima bilo 27:21.\nMakedonke su, međutim, uzvratile serijom 5:0, prije nego što je Nataša Ćorović u svom rodnom gradu prekinula post i najavila trijumf.\nGošće se nisu predavale, ali se činilo da je sve riješeno kada je Ljubica Nenezić, pri rezultatu 31:28, odbranila dva šuta.\nRadičevićeva je dala devet golova, Tatjana Brnović pet, Mehmedovićeva, Ema Ramusović i Matea Pletikosić po četiri, Grbićeva tri, a Ćorovićeva dva.


Republika Srpska\tInvesticije\nBANJALUKA - U naredne tri godine u Republici Srpskoj je planirana realizacija investicionih projekata u vrijednosti od 854.487.234 KM, navodi se u Prijedlogu programa javnih investicija RS za period 2018-2020. godine.\nNajzahtjevniji projekti su izgradnja autoputa Banjaluka - Doboj, gdje će se u ovoj godini utrošiti više od 120 miliona maraka, te izgradnja mosta na rijeci Savi s ukupnom vrijednošću ulaganja od 41 milion KM, gdje su sva ulaganja planirana u ovoj i narednoj godini.\n"Najveće učešće u finansiranju investicionih projekata imaju ino-sredstva, i to 77,51%, dok domaća učestvuju sa 22,49 odsto", navodi se u dokumentu.\nFinansijski najzahtjevniji je projekat izgradnje mreže autoputeva Banjaluka - Mliništa, za koji je samo u prvoj fazi neophodno pronaći 1,17 milijardi maraka, a odmah iza njega projekat izgradnje brzog puta Istočno Sarajevo - Sokolac - Rogatica - Ustiprača - Vardište u vrijednosti od milijardu KM.\nTu je i projekat izgradnje transportnog gasovoda Novo Selo - Bijeljina - Banjaluka - Novi Grad i elektrane/toplane na gas, vrijednog skoro tri milijarde KM.\n"Javne investicije su specifične po tome što postoji jasna podrška javnog sektora i to je klasičan model pokušaja podsticaja investicija jer bez njih je nemoguće očekivati rast buduće potrošnje, a samim tim i rast životnog standarda", kazao je Radivojac.


Odbor za zdravstvo, rad i socijalno staranje je razmotrio:\n- sedam amandmana na Predlog zakona o izvršenju Odluke Ustavnog suda Crne Gore U-I broj 6/16 od 19. aprila 2017. godine („Službeni list CG“ broj 31/17), koje su podnijele poslanice Marta Šćepanović i Jovanka Laličić i\n- pet amandmana na Predlog zakona o izmjenama i dopunama Zakona o socijalnoj i dječjoj zaštiti, koje je podnio poslanik Andrija Popović.\nPredstavnik predlagača zakona prihvatio je sedam amandmana poslanica Marte Šćepanović i Jovanke Laličić. Podnosioci amandmana su odlučile da, na sugestiju predstavnice predlagača zakona, izmijene amandmane 1 i 3. Odbor je konstatovao da sedam amandmana poslanica Marte Šćepanović i Jovanke Laličić (izmijenjeni amandmani 1 i 3 i amandmani 2, 4, 5, 6 i 7), shodno članu 150 stav 3 Poslovnika Skupštine Crne Gore, postaju sastavni dio Predloga zakona i o njima Skupština ne odlučuje.\nPredstavnici predlagača zakona nijesu prihvatili amandmane 1, 2, 3 i 5 poslanika Andrije Popovića. Odbor, takođe, nije prihvatio navedene amandmane poslanika Popovića i predložio je Skupštini da ih odbije.\nPredstavnici predlagača zakona su prihvatili korigovani amandman 4 poslanika Andrije Popovića, nakon čega je Odbor konstatovao da amandman 4 postaje sastavni dio Predloga zakona i o njemu Skupština ne odlučuje.


Zvezda osudila incident i pozvala na hapšenje kriminalaca – Nadlanu.com\nZvezda osudila incident i pozvala na hapšenje kriminalaca\nBEOGRAD, 15. aprila 2010. (Beta) - Uprava Crvene zvezde najoštrije je osudila ranjavanje navijača na stadionu tog fudbalskog kluba i za sada nepoznatog napadača nazvala kriminalcem kome je mesto u zatvoru.\n"Nadamo se da će tu osobu policija pronaći i uhapsiti, kao i da će odgovarati za zločin koji je počinila", ističe se u današnjem saopštenju Zvezde i dodaje da se klub ograđuje od incidenta.\nUzrok tragedije, odnosno ranjavanje 21-godišnjeg navijača hicem iz vatrenog oružja, prema saopštenju Zvezde je taj što zakonski propisi nisu dovoljno jasni, odnosno što "redari nemaju pravo da vrše pretres gledalaca koji ulaze na stadion, već samo njihov pregled".\n"Postojeci propisi zabranjuju redarima da 'prilikom pregleda preuzimaju bilo kakve ingerencije i ovlašćenja izvršne vlasti odnosno MUP-a', sto rezultate njihovog rada dovodi u pitanje", dodaje se u saopštenju.\nCrveno-beli su zato pozvali na promenu zakonskih propisa kojim bi se redarima dala veća ovlašćenja ili bi pregled i pretres vršila službena lica.\n"Crvena zvezda smatra da je neophodno da nadležno ministarstvo, sportski savezi, klubovi, kao i MUP Srbije zajednički pokrenu inicijativu za izmenu zakonskih propisa kako bi se omogućila potpuna bezbednost posetilaca sportskih priredbi", ističe se.\nZvezda u saopštenju navodi da je na obezbeđenju sinoćnje utakmice bio angažovan 251 redar, što je više od uobičajene prakse po kojoj redarska služba čini jedan odsto od ukupnog broja posetilaca. Meč Zvezde i OFK-a u polufinalu Kupa pratilo je 10.774 gledalaca.\n"Redarska služba je po nalogu kluba 24 sata pre održavanja utakmice obezbeđivala zaključan stadion kako bi se sprečio neovlašćeni ulazak lica ili unošenje nedozvoljenih predmeta na tribine", navodi se u saopštenju.\n"Ekipa za protivdiverzionu zaštitu Policijske uprave za grad Beograd, sa specijalno obučenim službenim psima za otkrivanje eksploziva i oružja, izvršila je pregled tribina stadiona dva puta - dan pre utakmice, kao i neposredno pred sam početak utakmice, i tom prilikom je konstatovano da je sve u redu", dodaje se.\n"Ovakav pristup organizaciji utakmice omogućio je da se, kada se nesreća već desila, povređenima pruži brza i adekvatna medicinska pomoć, kao i da odmah budu preveženi do nadležne medicinske ustanove. O svemu navedenom, Crvena zvezda ima pisane dokaze i kompletnu dokumentaciju", ističe se u saopštenju.\n"Tragedija koja se juče dogodila obezvređuje sve pozitivno što je naš klub učinio ove sezone na vraćanju publike na stadione... Ovaj bezumni čin pojedinca koji ruši sve što smo postigli neće nas obeshrabriti da, kao i do sada, promovišemo fudbal, sport i porodice na stadionu", naglašava se u saopštenju rukovodstva Zvezde.


U BOJNIKU I LEBANU NACIONALNA SLUŽBA ZA ZAPOŠLJAVANJE PREZENTOVALA JE SVOJE PROGRAME - TV 4S\nOd tv4s objavljen 12 фебруара, 2022\nNa prezentaciji koja je održana u Bojniku bila su prisutna 22 poslodavca, a zahvaljujući odličnoj saradnji sa ovom lokalnom samoupravom.\nKako je u izjavi za TV 4S kazala Marija Stevanović iz Odeljenja za posredovanje u zapošljavanju i planiranje karijere u sali Skupštine opštine Bojnik pružene su sve potrebne informacije poslodavcima iz privatnog i javnog sektora o uslovima zapošljavanja raznih kategorija lica.\nOna je naglasila da je prema statističkim podacima iz januara ove godine na teritoriji Bojnika na evidenciji prijavljeno 1.746 nezaposlenih, od čaga 52 procenta čine lica sa završenom ili nezavršenom osnovnom školom, 44 odsto njih su osobe sa završenom srednjom stručnom spremom, dok 6. i 7. stepen stručnosti pokriva 4 procenta nezaposlenih.\nŠto se starosne strukture tiče lica do 30 godina pokrivaju 20 procenata nezaposlenih, lica preko 50 godina zauzimaju 39 procenata, dok srednja starosna dob zauzima 41 procenat.\nKako je istakla Marija Stevanović na teritoriji opštine Lebane na evidenciji nezaposlenih je 3.517 lica prema podacima iz januara ove godine.Ona dodaje da je i na teritoriji Lebana i Bojnika evidentno smanjenje stope nezaposlenih, a to je ilustrovala podatkom da je u Lebanu od 2017. do sada posao našlo 1.381 lice, dok je u istom periodu u Bojniku manje nezaposlenih za 641 lice.\nInteresovanje za zapošljavanje pokazalo je u Lebanu 15 poslodavaca iz privatnog i javnog sektora.\nNSZ nudi 12 programa zapošljavanja sa posebnim akcentom na teže zapošljive kategorije u koje spadaju lica sa invalididetom. Dva programa odnose se na samozapošljavanje, a ostali na poslodavce gde se posebna pažnja poklanja stručnoj praksi i finansiranju pripravnika sa visokom stručnom spremom.Ni ove godine nisu zaobiđeni javni radovi. Stevanovićeva ističe da se sva lica o programima mogu informisati preko sajta NSZ-a ili lično kod svog savetodavca.\nPrezentaciju programa Nacionalna služba zapošljavanja nastaviće i u drugim opštinama Jablaničkog okruga.\nKako zaključuje Marija Stevanović rad službe je transparentan, a nezaposlena lice uvek mogu dobiti informacije kod svojih savetodavaca.


Arsenal Fest na dodeli European Festival Awards u Groningenu | Headliner\nHome»Film»Homeland»Arsenal Fest na dodeli European Festival Awards u Groningenu\nHeadliner.rs / 10/12/2019 /\t0\t/\t281\nViše od 350.000 pristiglih glasova tokom novembra odlučivalo je koji će od stotinjak kandidovanih festivala ući u uži izbor nominovanih u 14 kategorija.\nPobednici će biti proglašeni na dodeli “European Festival Awards” 15. januara 2020. godine u Groningenu u Holandiji.\n– Već se osećamo kao pobednici, to što smo nominovani za ‘European Festival Awards’ je veliki uspeh za nas! Deset godina postepeno gradimo priču o Arsenalu i uspeh je što ovoliko trajemo i uživamo podršku fantastične publike koja voli i tradicionalno dolazi na festival. Nominacija za ‘European Festival Awards” je uspeh svih nas koji smo izdržali i kada nije bilo lako izdržati. To je uspeh pre svega publike, a tek onda i tima Arsenal Festa. Hvala svima na podršci – izjavio je predsednik Arsenal Festa, Zoran Vulović.\nUlaznice za Arsenal Fest X biće u prodaji od polovine decembra.\nOvako je bilo na ovogodišnjem izdanju Arsenal Festa…\nTags:ArsenalEuropean Festival Awards 2019festivalKragujevac\nU petak ne gledamo televiziju, jer... Divlje svinje 13. decembra stižu u Metropolis


Predsednik Thaçi pozvao turske investitore da povećaju ulaganja na Kosovu - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik Thaçi pozvao turske investitore da povećaju ulaganja na Kosovu\nAnkara, 30. decembar 2016. godine – Tokom zvanične posete Turskoj, predsednik Thaçi je počastvovan i zvanjem “Doctor Honoris Causa” na Univerzitetu „TOBB“, a posetio je i Trgovačku komoru u Ankari, gde je govorio o privrednom potencijalu Kosova, a ujedno je pozvao i potencijalne ulagače da investiraju na Kosovu.\nNa sastanku koji je organizovala Trgovačka komora u Ankari, a koja broji više od 150 hiljada članova, predsednik Thaçi je rekao su da investitori iz Turske imali bitnih investicija na Kosovu.\n„Oni su otvorili put i drugim investitorima i ulaganjima“, rekao je predsednik Thaçi.\nNakon što je u ciframa pokazao nivo privredne saradnje između Kosova i Turske, predsednik Thaçi je rekao da je Kosovo „mlada država sa velikim potencijalom“ i da je otkrilo mogućnosti investiranja u poljoprivredi, energetici, rudarstvu i drugim sektorima.\nNa Univerzitetu za privredu i tehnologiju „TOBB“ predsednik Thaçi je primio i zvanje “Doctor Honoris Causa” uz motiv za doprinos na polju međunarodnih odnosa, za postignuća na privrednom i socijalnom razvoju, za mir na Balkanu, za dijalog među zajednicama i razvoj odnosa između Kosova i Turske.\nU njegovom govoru, predsednik Thaçi je rekao da je Kosovo postiglo mnogo toga od kako je proglašeno nezavisnom državom.\n„Još se nije navršilo 9 godina od proglašenja nezavisnosti, a Kosovo je potpisalo SSP sa EU, a koji predstavlja priznanje uspeha Kosova u reformama na polju privrede, u uspostavljanju reda i zakona i u izgradnji demokratskih institucija“, rekao je predsednik Thaçi.\nPredsednik Thaçi je rekao da je Kosovo danas primer dijaloga, pomirenja i saradnje za bolju budućnost.


Uzakrota Travel Samit 10 marta u Beogradu\nTanjug 27. februara 2020. 11:44\nBEOGRAD – Jedan od najprestižnijih internacionalnih događaja u industriji putovanja „Uzakrota Travel Samit“, biće održan 10. marta u Beogradu kao „Uzakrota Balkan Travel Samit“, koji će uz podršku Turističke organizacije Beograda okupiti najznačajnije predstavnike turističke industrije iz sveta u srpskoj prestonici.\nOvaj međunarodni skup namenjen je turističkim agencijama, avio-kompanijama, hotelima, blogerima, kao i kompanijama koje pružaju logistiku turističkoj industriji, saopšteno je iz TOB-a.\nViše od 30 predavača i panelista iz zemlje i inostranstva govoriće na teme: „Moć rastućnih tržišta i onlajn platformi“, “Onlajn rezervacije i lokalni trend korporativnih kompanija u 2020“, „Sadašnjost i budućnost onlajn platformi“, „Nove marketinške strategije i grupne posete“, „Koje su preference današnjih putnika“, „Digitalni marketing u travel industriji“ i druge.\nMiodrag Popović, direktor Turističke organizacije Beograda, kaže da će „Uzakrota Travel Samit“ biti najvažniji turistički događaj srpske prestonice u ovoj godini, na kom će učesnici imati priliku da steknu nova znanja, razmene iskustva i ostvare potencijalne saradnje u oblasti koja je podložna neprestanim promenama usled konstantnog razvoja tehnologije.\nMeđu gostima biće bivši ministar turizma i zdravlja Turske, Bulent Akarcal, ambasador Turske u Srbiji Tanju Bilgic, osnivači i direktori vodećih “travel-teć” kompanija i mnogi drugi.\nPrvi „Uzakrota Balkan Samit“ održan je pre tri godine u Beogradu, a ovaj događaj je prethodnih godina imao svoja uspešna izdanja i u Atini, Istanbulu i Londonu.\nNakon samita u Istanbulu 12. decembra prošle godine, u okviru kog je TOB organizovao „Beogradsko veče“, i koji je sa preko 4.500 učesnika ocenjen kao „jedan od najefikasnijih turističkih događaja na svetu“, organizatori su odlučili da ovaj međunatodni skup ponovo bude održan u Beogradu.


Poljoprivrednici Stiga ponovo otkazuju najavljenu blokadu, Ministarstvo ponudilo kompromis - Boom93\nPoljoprivrednici Stiga ponovo otkazuju najavljenu blokadu, Ministarstvo ponudilo kompromis\nPoljoprivrednici Stiga danas neće izaći na ulice Požarevca i održati protest koji su najavili, a umesto toga danas će početi potpisivanje ugovora u Zavodu za poljoprivredu i na taj način obezbediti još 1.000 tona regresiranog đubriva, rekao je za Boom93 Nedeljko Savić, predsednik Udruženja “Stig”.\n„Nakon što smo juče u Policijskoj upravi Požarevac potvrdili održavanje protesta za petak, iz Ministarstva poljoprivrede su nas pozvali i predložili da se danas krene sa potpisivanjem ugovora za regresirano đubrivo i na taj način ispuni ono što nam je obećano“, kaže je Savić.\nPrema njegovim rečima danas će poljoprivrednici koji su ranije pisali potrebne količine đubriva, a koje je trebalo da se obezbedi u drugom krugu od 10. marta potpisivati ugovore sa Zavodom za poljoprivredu kao u prvom krugu kada je upisivano đubrivo.\nPodsetimo, kako je ranije za Boom93 rekao Savić, ovo Udruženje se odlučilo na novi protest jer nisu dobili celokupnu količinu mineralnog djubriva po subvencionisanim cenama od oko 750 evra po toni kako im je država obećala posle prvih protesta, započetih krajem prošle godine, kada je cena djubriva prelazila 1.000 evra po toni.\n„Danas nažalost neće biti protesta i ne razumem zašto Ministarstvo čeka poslednji momenat da nam se javi i ponudi ono što smo mi od početka tražili. Nama je bitna garancija da će se taj novac zaista isplatiti, odnosno povraćaj novca koji predstavlja razliku u ceni. Poljoprivrednicima će biti vraćeno 19 dinara po kilogramu kupljenog đubriva“, navodi Savić.\nIako je trenutno postignut dogovor, nakon izbora i formiranja nove Vlade, poljoprivrednici će ponovo izaći sa svojim zahtevima u vidu smanjenja akciza na gorivo, povećanja subvencija za poljoprivrednike i manje cene đubriva.\nNa pitanje Boom93 da li su i poljoprivrednicima u Braničevskom okrugu stizala upozorenja od strane policije zbog najavljene blokade, što je bio slučaj sa paorima u Vojvodini, Savić je rekao da nije bilo nikakvih pritisaka od strane policije.\n„Nije bilo pritisaka od strane policije na naše ljude, od protesta se odustalo jer nam je ponuđen kompromis koji je nama sada neophodan, jer je već vreme da se ponovo zemljište tretira đubrivom, nakon izbora mi ćemo nastaviti sa svojim zahtevima kada se uspostavi nova Vlada“, zaključio je predsednik Udruženja „Stig“.\nOznakeđubrivo pojloprivrednici Požarevac protest sporazum


Ekspedicija Crvene zvezde stigla je u Bern gde će u sredu igrati prvu utakmicu plej-of faze kvalifikacija za Ligu šampiona, a na konferenciji za štampu govorili su Vladan Milojević i Ričmond Boaći.\nNa početku razgovora sa medijima u Švajcarskoj, Ričmond Boaći je upitan da li bi mogao poput Nikole Žigića da odluči duel sa Jang Bojsom uz dva postignuta pogotka.\n- Hvala Bogu što sam ovde, ali ja sam deo tima od 23 igrača, važnije mi je da prođemo dalje i u Ligu šampiona. Tu je i trener koji je pobednik i zna kako se prolazi dalje i to mi je bitnije od toga da budem strelac.\nNapadač iz Gane smatra da su Švajcarci ozbiljniji rival od Kopenhagena sa kim su igrali u prethodnoj rundi kvalifikacija.\n- Biće mnogo teže nego protiv danskog prvaka jer je ovo poslednje kolo i poslednja preprka do plasmana u Ligu šampiona. Svako mnogo više želi pobedu, ali nadam se da ćemo izboriti plasman u grupnu fazu LŠ.\nSličnog je mišljenja i Vladan Milojević, svestan je kvaliteta Kopenhagena stručnjak koji predvodi crveno-bele i smatra da prvaka Srbije očekuje težak meč u Bernu.\n- Sigurno je da će da bude teška utakmica, znamo da smo došli u plej-of za LŠ. Ne znamo koliko ovu možemo da poredimo sa ostalim utakmicama, ono što mi je bitno je da odigramo dobro i damo sve od sebe na terenu, pratimo tu filozofiju, za druga očekivanja ne znam šta da kažem. Igramo protiv jako dobre ekipe, ne treba pričati hvalospeve, ali činjenica je da igra Jang Bojsa u završnoj fazi kvalifikacija i da je prvak Švajcarske, to je ozbiljna ekipa i to znamo od prošle godine. Ovo će biti prvih 90 minuta, imamo i drugo poluvreme u Beogradu, najbitnije da izađemo i odigramo kako znamo i damo sve od sebe. Na ovom nivou nema lošeg protivnika i imamo veliki respekt prema Švajcarcima. Biće zanimljiva utakmica.\nOstao je još jedan korak crveno-belima da ponove prošlogodišnji uspeh i domognu su elitnog evropskog takmičenja.\n- Ne razmišljamo još o Ligi šampiona iako smo inspirisani, samo da odigramo jednu dobru utakmicu i damo sve od sebe. Kad god odemo van zemlje, ne predstavljamo samo Crvenu zvezdu nego našu zemlju i naš narod, rekao je Milojević.\nŠef stručnog štaba Zvezde je dobio pitanje od švajcarskih novinara o navijačima šampiona Srbije, kao i da li bi on kao trener mogao da utiče na to da se izbegnu incidenti koje "delije" prave.\n- Vašem dragom kolegi ću da odgovorim na jedan način, ne znam što se to potencira, ne znam koliko je vaš dragi kolega upoznat da je Crvena zvezda imala jedno od najboljih navijanja i da su u navijanju osvojili prvo mesto u Ligi šampiona. Naši navijači su odani i mnogo vole klub, do sad nije bilo incidenata, ne verujem da će biti ni sutra i neka budu bezbrižni. Imamo ih mnogo, oni će sutra biti pobednici na tribinama u to sam ubeđen, a mi ćemo da damo sve od sebe da ih obradujemo. Neukusno je da se potencira stalno ta neka priča prema Srbima i našem ponašanju, videli smo i druge navijače koji su mnogo gori od nas. Ovde treba da pričamo o sportu i fudbalu, ne o takvim stvarima, jasan je bio Miloje.\nDanski prvak Kopenhagen bio je ozbiljan rival crveno-belima, savladan tek nakon boljih izvođenja jedanaesteraca na Parkenu.\n- I Kopenhagen je fenomenalna ekipa, videli ste šta se sve izdešavalo. Bio nam je cilj da uđemo u jedno od evropskih takmičenja, ali to je nebitno i ne razmišljamo sad o tome, razmišljamo o utakmici protiv fantastične ekipe, nemaju premca u švajcarskom prvenstvu, da li će da bude lakše ili teže ne treba da se postavlja pitanje. Iz kola u kolo je sve teži protivnik, sama činjenica da se Jang Bojs nalazi direkt u kvalifikacijama govori o jačini kluba, zaključio je Milojević.\nUtakmica Jang Bojs - Crvena zvezda počeće u 21 čas u sredu.


Thema Sport žute rukavice za džak theman sport bi2023 (l) cena, cene Srbija, prodaja Beograd Novi Sad Niš\nThema Sport žute rukavice za džak theman sport bi2023 (l) cene\nRukavice za džak sa otvorenim prstima izrađene su od kvalitetne kože sa napunjenim udarnim površinama, Raspoloživa boja: žuta sa crnom trakom, a veličina je L,... specifikacija\nRukavice za džak sa otvorenim prstima izrađene su od kvalitetne kože sa napunjenim udarnim površinama, Raspoloživa boja: žuta sa crnom trakom, a veličina je L\nEPonuda nije internet prodavnica već Vam omogućava da brzo i lako nađete Thema Sport žute rukavice za džak theman sport bi2023 (l) po najjeftinijoj ceni. Naš cilj je da kupci budu što bolje informisani o ponudi Thema Sport žute rukavice za džak theman sport bi2023 (l) na tržištu Srbije. Vrlo lako nalazite željeni proizvod za kategoriju Rukavice za boks cene, ne morate da lutate od sajta do sajta za Thema Sport Rukavice za boks, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Thema Sport žute rukavice za džak theman sport bi2023 (l) sa PRODAVCEM. EPonuda ne može da garantuje potpunu tačnost specifikacije i slika za Thema Sport žute rukavice za džak theman sport bi2023 (l). Pre kupovine, podatke za Thema Sport žute rukavice za džak theman sport bi2023 (l) proverite na sajtu PROIZVOĐAČA.


Valjevo danas - 18. novembar 2020.\nU Valjevu umrlo dvoje, 31 novozaraženi...\nU ovom izdanju informativne emisije: najnovije informacije o korona virusu; I meštani Kotešice muče muku sa neasfaltiranim deonicama; Novembar je prema Međunarodnom i Nacionalnom kalendaru zdravlja posvećen borbi protiv bolesti zavisnosti. O tome smo razgovarali sa psihijatrom Milenom Maksimović;\nSadnice voća koje se prodaju u valjevskoj Poljoprivrednoj školi sa domom učenika proizvedene su na njenoj ekonomiji u potpuno kontrolisanim uslovima; Samostalna izložba akademskog slikara Milomira Romanovića, profesora u penziji “Tuga” u prostoru Valjevske gimnazije deo je obeležavanja 150 godina postojanja Valjevske gimnazije\nU Kolubarskom okrugu 68 novih slučajeva infekcije\nPreminulo još pet stanovnika Kolubarskog okruga\nUmrle dve osobe, 30 novopozitivnih u Kolubarskom okrugu\nU Kolubarskom okrugu umrlo četvoro\nU Kolubarskom okrugu više od 100 novopozitivnih\nU Valjevu 43 nova slučaja zaraze koronom\nU Kolubarskom okrugu jos 72 slucaja infekcije koronom\nRaste broj novopozitivnih u Kolubarskom okrugu\nU Valjevu umrlo dvoje, 31 novozaraženi\n06. maj, 2021.\nKvar na svetlosnoj i zvučnoj signalizaciji na pružnim prelazima od Valjeva do Divaca\n05. maj, 2021.\nU Osečini umrla jedna osoba, u Valjevu 23 nova slučaja zaraze\nPromena računa JKP “Vodovod” Valjevo I kvar na rezervoaru “Bobija”\nU Kolubarskom okrugu 68 pozitivnih, umrlo jedno lice u Ljigu\nDveri počele kampanju u Valjevu\nObeležena 22. godišnjica pogibije pilota Milenka Pavlovića\nIN MEMORIAM - Dragan Milovanović (1957 - 2021)\n02. maj, 2021.\nDanas je Vaskrs – najradosniji hrišćanski praznik


Letenje i najružniji pupak na svetu: Zavirite na snimanje spota za "Great Escape"! - Famoza.net\nLetenje i najružniji pupak na svetu: Zavirite na snimanje spota za “Great Escape”!\n16/07/2016 16/07/2016 Vladimir (Famoza.net)\t385413 Commentshttps%3A%2F%2Fwww.famoza.net%2Fletenje-i-najruzniji-pupak-na-svetu-zavirite-na-snimanje-spota-za-great-escape%2FLetenje+i+najru%C5%BEniji+pupak+na+svetu%3A+Zavirite+na+snimanje+spota+za+%22Great+Escape%22%212016-07-16+18%3A15%3A49Vladimir+%28Famoza.net%29http%3A%2F%2Fwww.famoza.net%2F%3Fp%3D38541\n“Great Escape” najbolji je spot koji je Martina Stoessel snimila do sad pa je sjajno što je Martina sad objavila video sa njegovog snimanja koji nam otkriva mnogobrojne tajne!\nRecimo, saznaćemo kako se snimaju već čuvene scene letenja a saznali smo i da su određene scene bile toliko opasne da je Pepe morao da ima kaskadera! Sudeći po kadrovima Tini i Pepe slagali su se kao da se znaju čitav život pa nije ni čudo što su tako dobro funkcionisali u videu! U tri minuta stalo je mnogo toga interesantnog a od Tini ćete saznati ko to ima najružniji pupak koji ste ikad videli!\nPročitajte još Tini Stoessel i Luis Fonsi priredili spektakl, sakupljene igračke za najsiromašniju decu!\nPreskupo: Purpose kolekcija u prodavnicama, kaput košta 2000 evra!\n“Mogu zauvek ostati bez glasa”: Ellie Goulding otkazala sve nastupe nakon Novog Sada!\n3 thoughts on “Letenje i najružniji pupak na svetu: Zavirite na snimanje spota za “Great Escape”!”\nI mene je uvek interesovalo kako se prave te scene letenja,super su! 😉\nSnimanje ovog spota je najzanimljivije 🙂\n17/07/2016 at 09:49\nAli meni to nije najružniji pupak na svijetu


Novi sojevi "doneli" nova pravila za putovanje u EU\nNovi sojevi „doneli“ nova pravila za putovanje u EU\nSvet Autor:Nikola Radišić25. jan. 202120:01 > 20:093 komentara\nNovi sojevi virusa korona, izazivaju sve veću zabrinutost u EU, posebno zbog sporog početka vakcinacije, ali i najave smanjenja obećanih i ugovorenih doza vakcine. Pored dodatnih restrikcija kojima pribegava većina država članica Unije, Evropska komisija pripremila je i nova pravila za putovanja, a najrizičnije zone obeležila - tamno crvenom bojom.\nStižu nova pravila za ulazak u države EU. Evropska komisija pripremila je niz mere, kako bi umanjila mogućnost širenja virusa korona, posebno njegovih novih, zaraznijih mutacija, zbog kojih većina država unije ponovo uvodi karantin i policijski čas. Nove mere odnose se na sve koji ulaze na teritoriju EU, čak i one koji potpadaju pod kategoriju „neophodnih putovanja“.\n„Za svako putovanje u EU trebalo bi da bude urađen PCR test ne stariji od 72 sata. Snažno podstičemo države članice da uspostave dodatne mere za države u kojima su evidentirane sporne varijante virusa, kao što su samoizloacija, karantin i praćenje kontakata u periodu do 14 dana“, navela je Ilva Johanson, EU komesarka za unutrašnju politiku.\nEU uvela je novu kategoriju na postojeću epidemiološku mapu Evrope, tamno crvenu boju, koja označava područja sa velikim brojem infekcija, a koje su delimično u vezi sa zaraznijim varijantama virusa korona. Definisane su i mere za one koji idu iz takvih, visokorizičnih područja.\n„Putnici iz drugih zemlja članica ne trebalo da budu odbijeni na granicama. Ukoliko države članice smatraju da su ograničenja neophodna, mogu tražiti od putnika koji dolaze iz područja koja nisu obeležćena „zeleno“, da idu u karantin i da se testiraju pre polaska ili nakon dolaska. Predložili smo i oštrije mere za dolaske iz tamno crvenih zona, jer moramo biti svesni velikog broja slučajeva. Države članice bi trebalo da traže pojedincima koji dolaze iza takvih područja da urade test pre polaska i odu u karantin po povratku“, kaže Didijer Rejnders, EU komesar za pravosuđe.\nDržavljanima EU i svima koji imaju legalno boravište, testiranje će biti omogućeno i po povratku u Uniju, a najavljuje se i uvođenje obaveznog „formulara o lokaciji putnika“, na čemu se intenzivno radi.


Agro Celina: Sabirni centar „sve na jednom mestu“ spreman za izvoz - Kosovo Credit Guarantee Fund\nAgro Celina: Sabirni centar „sve na jednom mestu“ spreman za izvoz\nAgro Celina je sabirni centar osnovan 2006. godine i deluje uglavnom u južnom delu Kosova. Njegov glavni cilj je prikupljanje voća i povrća proizvedenog u okolnim oblastima, kao i njihovo klasifikovanje i pakovanje kako bi postali konkurentniji na domaćem i međunarodnom tržištu. Trenutno kompanija sarađuje sa više od 500 poljoprivrednika iz jugozapadnog dela Kosova, 4 međunarodne kompanije, 7 lokalnih prerađivača povrća, 15 lokalnih hipermarketa, 10 veletržnica i oko 50 maloprodaje. Agro Celina ovim poslom imala je i pozitivan društveni uticaj, prikupljanjem kvalitetnog svežeg voća i povrća od poljoprivrednika i pronalaženjem tržišta za njih. Na ovaj način, oni djeluju kao važan posrednik u lancu dodane vrijednosti u sektoru poljoprivrede. Uz zajam koji je garantovao Kosovski fond za garantovanje kredita (KCGF), kompanija je kupila kalibrator za gherkins. „U početku smo ih klasifikovali prema našim klijentima na osnovu veličine kornišona, dok smo za izvoz morali da se pridržavamo EU standarda klasifikujući ih na osnovu jedinica / kg. Kalibraciona linija pomogla nam je da dostignemo ove standarde i zadovoljni smo investicijom koju smo uložili “- kaže gospodin Fehim Rekhepi, izvršni direktor kompanije. Prošle godine su započeli saradnju sa 25 poljoprivrednika i izvezli oko 170 tona ukrasa. Ove godine su zbog ove investicije ugovorili 65 poljoprivrednika i očekuju da će do kraja godine izvoziti oko 300 tona. Kosovski fond za garanciju kredita nastavlja da povećava pristup finansiranju za MSP. Ukupni iznos kredita koje su banke odobrile i koje su podnesene pod garancionim pokrićem već je dostigao 151,4 miliona evra raspodeljenih preko 3.936 kredita, dok su ulaganja u te kredite obećavala više od 5.824 novog posla


PRVI MEMORIJALNI TURNIR „ZVONKO VUJIN“ OPRAVDAO OČEKIVANJA | ZR KLIK\nPRVI MEMORIJALNI TURNIR „ZVONKO VUJIN“ OPRAVDAO OČEKIVANJA\nSport- Na prvom memorijalnom turniru Zvonimir Zvonko Vujin održanom u našem gradu, preko 60 takmičara iz sedam zemalja borilo se za titulu najboljeg. Zrenjanin se pokazao kao pravi domaćin i opravdao zvanje Evropskog grada sporta za 2021. godinu.\nStručni žiri činile su legende ovog sporta Tadija Kačar, Mirko Puzović, Milivoje Labudović i oni su ujedno proglasili najuspešnije takmičare na ovom turniru.\nStrahinja Rašović iz zrenjaninskog Banata proglašen je za najboljeg boksera turnira, dok je Nikolina Gajin iz beogradskog Partizana ponela titulu najbolje bokserke.\nBokser Banata Dario Tomić takođe se okitio zlatom u konkurenciji kadeta do 80kg. On je u finalnoj borbi primorao boksera Rumunije Georgiana Oktav Militarua da preda meč u drugoj rundi.\nAleksandra Rapaić uz veliku podršku navijača sa tribine, u borbi večeri, nije uspela da savlada Nikolinu Garić iz bokserskog kluba Partizan.\nGradonačelnik Zrenjanina Simo Salapura i generalna sekretarka Sportskog saveza Grada Zrenjanina, Vukosava Đapić Atanacković dobili su plakete Bokserkog saveza Srbije za uspešnu organizaciju turnira.\n„U agendi Evropskog grada sporta za 2021. godinu zacrtali smo da promovišemo one sportove koji su nekada imali ozbiljne rezultate, a to je boks svakako. Uz svesradnu pomoć Bokserkog saveza Srbije i zajedničkom inicijativom odlučili smo da organizujemo ovaj međunarodni turnir u čast sećanja na našeg čika Zvonka, koji je i posle vrhunskih rezultata, ostao u Zrenjaninu i u svom bokserskom klubu Banat. Boks se ponovo budi u našem gradu, a na nama je da u narednom periodu još više pružimo podršku kako bi boks još više dobio na značaju“- istakao je gradonačelnik Zrenjanina Simo Salapura.\nSelektor bokserskog Saveza Srbije i naš sugrađanin Milan Piperski istakao je da će se iz godine u godinu stvarati sve bolji kvalitet ovog turnira i doprineti da mladi zavole ovu plemenitu veštinu.\nDVA ZLATA I DVE BRONZE ZA MLADE ATLETIČARE


MK Commerce vodeći izvoznik agrara - Bizlife.rs\n19:23 Novi Sad, 17/05/2017\nU 2016. povećan je izvoz srpskog agrara za 16,2 odsto u odnosu na 2015. godinu, a samo izvoz kompanije MK Commerce predstavlja četvrtinu ukupnog izvoza poljoprivredno-prehrambenih proizvoda.\n“Ostvaren izvoz rezultat je velikog rada, ali i tridesetogodišnjeg iskustva kompanije i menadžmenta u oblasti agrara. Ovo bogato iskustvo prenosimo na obrađivanje više od 40.000 hektara u Srbiji i Ukrajini, a pored toga, kompanija MK Group ima pouzdane i svetski priznate partnere poput kompanija Cargill, Glencore, Nidera i drugih.\nPored kapaciteta silosa za šećer koji iznose 300.000 tona a koji su u sastavu MK Group, sam MK Commerce poseduje i skladišne kapacitete od 500.000 t koji su raspoređeni na gotovo svakih 14 km širom Vojvodine.”\nMK Group ima vertikalno integrisan proces proizvodnje što, ako pogledamo ostale podatke, doprinosi tome da sa pravom možemo da ponesemo titulu najveće poljoprivredne kompanije u Srbiji, a i šire, izjavio je direktor MK Commerce Nemanja Vuković prilikom preuzimanja nagrade.\nizvoz poljoprivreda mk grupa


Press Online :: Tenis :: Uživo: Đoković napravio brejk, još dva koraka do pobede! / print=true\nUživo: Đoković napravio brejk, još dva koraka do pobede!\nNajbolji srpski teniser Novak Đoković igra četvrtfinale Mastersa u Rimu protiv Keija Nišikorija. Đoković – Nišikori 2:6, 6:1, 4:3\nĐoković je u prestonici Italije podsetio na period kada je bio u najboljoj formi, posebno u duelu sa Albertom Ramos-Vinjolasom i stigao do prvog četvrtfinala u godini.\nProtivnik će mu biti stari znanac sa kojim je do sada odigrao 14 mečeva i ostvario 12 trijumfa.\nPoslednji je bio prošle nedelje na startu Mastersa u Madridu, kada je srpski igrač bio bolji sa 7:5, 6:4.\nBolji iz ovog susreta će se u borbi za finale sastati sa Rafaelom Nadalom koji je nakon preokreta eliminisao Fabija Fonjinija.


Završna faza projekta „Pokreni se za posao“ - Eneca\nVi ste ovde: Home Vesti Završna faza projekta „Pokreni se za posao“\nProjekat „Pokreni se za posao“ ulazi u svoju završnu fazu. Oprema za najveći broj klijenata je već naručena i isporučena, a obradovani klijenti poslali su nam i fotografije novih mašina.\nKupovina opreme u vrednosti do 200.000 dinara za perspektivne preduzetnike i male i srednje firme omogućena je zahvaljujući uspešnoj saradnji ENECA-e i kompanije „Filip Moris“ četvrtu godinu za redom, a ove godine program je proširen na 110 donacija i teritoriju cele zemlje.\nPoslovne obuke za naše klijente već su u toku i svi korisnici ENECA-inih grantova prate ih iz udobnosti svog doma ili kancelarije, u vreme koje njima odgovara, on-line. Ovo je prvi put da ENECA, u saradnji sa EDUKA PLUS organizuje ovakav vid obuke, kako su ove godine klijenti sa teritorije cele Srbije. Obuke koje naši klijenti imaju mogućnost da prate su na temu preduzetništva i izrade biznis planova, marketinga i prodaje i obuke koja fokus ima na osnovama i izvorima finansiranja za preduzetnike i mala i srednja preduzeća. Iako se obavljaju elektronskim putem, obuke su interaktivne, tako da klijenti imaju priliku da u bilo kom trenutku pitaju šta ih zanima, a vezano za njihovu poslovnu situaciju, ideju ili problem u poslovanju sa kojim su se susreli. Cilj obuka je da mladim, ali i onim već iskusnim preduzetnicima pruži nove informacije i alate za uspešno vođenje sopstvenog biznisa i savladavanje teškoća na koje nailaze u poslovanju.\nVelika akcija društveno korisnog rada odvija se na teritorije cele zemlje, svaki klijent u svojoj lokalnoj zajednice obavlja aktivnosti koje će značiti deci, mladima, starijim osobama ali često i svim sugrađanima u okruženju. Fotografije i potvrde pristižu iz svih krajeva naše zemlje, a samo neke od aktivnosti uključivale su sređivanja javnih, zelenih površina oko sportskih terena i dečjih igrališta, rad sa marginalizovanim grupama, rad sa Crvenim krstom na distribuiranju paketa pomoći ugroženim sugrađanima, organizovanje radionica i predavanja za decu u školama, vrtićima i domovima za nezbrinutu decu...\nPonosni smo što su naši klijenti aktivno uzeli učešće u poboljšanju uslova života ili jednostavno ulepšavanja svakodnevnog života svojih sugrađana.


Nezavisnost: Od 80.000 zaposlenih preko agencija polovina bez posla | VRANJENEWS\nNezavisnost: Od 80.000 zaposlenih preko agencija polovina bez posla\nVranje - Iz Ujedinjenog granskog sindikata (UGS) "Nezavisnost" ocenjeno je da je najmanje polovina od približno 80.000 radnika koji su bili radno angažovani "na lizing" od 1. marta i stupanja na snagu Zakona o agencijskom zapošljavanju, do danas ostala bez posla.\nZa radnike koji su, ne svojom voljom, iz agencija prevedeni u zadruge to je po pravilu značilo niže zarade, manja prava i nesigurnije uslove rada - navodi se u tekstu.\nDodao je da se u praksi to ne poštuje, pa preko omladinskih zadruga rade i znatno stariji od 30 godina, a na privremeno-povremenim poslovima mnogi rade bez prekida i po desetak godina.\n- Ovu nezakonitu praksu koriste mnoge kompanije, čak i državne, koje upravo preko zadruga angažuju radnike i po više godina, samo da bi izbegle obaveze koje moraju da ispune ukoliko se radnici angažuju posredstvom agencija - navodi se u tom tekstu.\n- Trebalo bi daleko bolje zaštititi položaj ustupljenog zaposlenog (angažovanog preko agencije), koji se proglašava viškom pre isteka zakonskog roka - rekao je Reljanović.


Salvini najjači, ali gubi na popularnosti pred izbore za EP\nTanjug 21. maja 2019. 19:11\nRIM – Lider krajnje desničarske Lige Italije Mateo Salvini izgleda da gubi na svojoj popularnosti u najgorem mogućem trenutku, neposredno pred izbore za Evropski parlament u nedelju, pokazuju poslednja istraživanja u Italiji.\nLorenco Pregliasko, šef za političku analizu i istraživanja u kompaniji „JuTrend“, smatra da će Liga biti razočarana sa rezultatom lošijim od 30 odsto podrške.\n„To je važan psihološki prag, jer to znači da ste neminovno vodeća stranka i da nije postiglo mnogo stranaka u Italiji“, rekao je on.\n„Nekoliko poslednjih događaja uzdrmalo je Salvinija, ali epizoda Siri je bila najznačajnija“, poručuje Pregliasko i ocenjuje: „Salvinijevo odbijanje je blokiralo aktivnosti vlade nedeljama, a onda je on na kraju bio gubitnik, tako da je takav kombinovani efekat bio prilično štetan za njega“.\n„On nosi napred naše ideale i naše bitke i mi smo ponosni na njega. Mi verujemo u njega“, rekla je Rita Pelicoli, jedna od hiljada pristalica na mitingu u Milanu.\nOno što se promenilo je pretpostavka da Salvini nije imao mogućih rivala i da je njegova politička snaga mogla samo da jača, navodi agencija


Ekonomista Zoran Grubisic : Ekonomski ciljevi nove vlade su REALNI – NAJNOVIJE VESTI\nEkonomista Zoran Grubisic : Ekonomski ciljevi nove vlade su REALNI\n12th August 2016 , 11:13 RTS\nEkonomski stručnjak dao ocenu Vučićevom ekspozeu: Ekonomski ciljevi su REALNI Značajno je i to što će privredni rast biti podstaknut kroz podizanje plata i penzija i povećanje potrošnje, kao i nastavak pokretanja značajnih državnih infrastrukturnih projekata i privlačenje stranih investicija\nEkonomista Zoran Grubišić je izjavio danas da ekspoze mandatara za sastav nove vlade Aleksandra Vučića predviđa realne makroekonomske ciljeve – povećanje privredne aktivnosti, više stope privrednog rasta i smanjenje nezaposlenosti.\nGrubišić je rekao da je značajno i to što će privredni rast biti podstaknut kroz podizanje plata i penzija i povećanje potrošnje, kao i nastavak pokretanja značajnih državnih infrastrukturnih projekata i privlačenje stranih investicija.\n– Sve sa ciljem povećanja agregatne tražnje i ostvarenja viših stopa privrednog rasta u dužem vremenskom periodu. Kada povećate privrednu aktivnost i stope privrednog rasta, samim tim uravnotežujete deficit – naveo je on.\nGrubišić kaže da će biti zaustavljeno povećanje javnog duga, što je delimično već postignuto njegovim usporavanjem.\nPrema njegovim rečima, koliko će ti rezultati biti ostvareni zavisi delom od instrumenata ekonomske politike i fokusa vlade, a drugim delom od okolnosti u okruženju i zemljama EU.\n– U strukturi BDP-a treba povećati tekuću potrošnju, a to su plate i penzije odnosno ono što troši sektor domaćinstava. Država može da investira u infrastrukturne projekte, podigne neto izvoz i drugo, ali da bi sve to bilo održivo potrebna je povećana tražnja na tržištu finalnih proizvoda – kazao je Grubišić.\nOn dodaje da je za dostizanje većeg privrednog rasta potrebno da u tom lancu budu i domaćinstva pored države, investitora i realnog sektora.\n– Dinamika povećanja će zavisiti, pre svega, od toga da li su ostvareni prvobitni planovi za povećanje privrednog rasta, ali i od revizija aranžmana sa MMF-om. Ako ostvarimo zacrtano povećanje privredne aktivnosti i smanjenje budžetskog deficita po tom osnovu onda će i MMF dati zeleno svetlo i omogućiti da se povećaju plate i penzije – rekao je sagovornik Tanjuga.\nOn navodi da ekspoze predviđa i značajne strukturne reforme na kojima će insistirati sve međunarodne finansijske institucije, a prvenstveno MMF, Svetska banka i Evropska banka za obnova i razvoj.\n– Tu će ključan deo reformi biti zasnovan na javnom sektoru odnosno javnim preduzećima i koliko će vlada biti istrajna u ostvarivanju tih reformskih zadataka, jer sve prethodne vlade su uglavnom to postavljale kao prioritet, ali nisu istrajale u tome. Sada vlada ima pun politički mandat i volju, pa je za očekivati da će se upustiti u nepopularan deo reformi – dodao je Grubišić.


MUP cenzurisao naslovnu stranu Politike - Ozonpress :: internet portal\nIako nije neuobičajeno da naslovne strane novina trpe određene izmene u različitim izdanjima, okolnost da za tekst koji je kolegijum lista ocenio kao najkvalitetniji, dajući mu glavni naslov i najveći prostor na naslovnoj strani, uopšte nema mesta u naknadnom izdanju, izuzetno je redak.\nKako Danas nezvanično saznaje, do izbacivanja teksta došlo je nakon intervencije iz Ministarstva unutrašnjih poslova.\nNaime, dnevni listovi se zbog distribucije štampaju u više izdanja.\nTakva organizacija podrazumeva da se izdanja koja idu na najudaljenije destinacije štampaju prva, ostavljajući prostor redakcijama da vrše izvesne korekcije i dopune u kasnijim izdanjima, koja se distribuiraju u Beogradu i okolini.\nU subotnjem izdanju lista Politika koje je prvo štampano, kao glavna vest na naslovnoj strani objavljena je priča o privatnoj firmi koja obezbeđuje zgradu MUP-a.\nIpak, tekst pod naslovom „Sedište MUP-a čuva privatno obezbeđenje?“ ne samo da nije mogao da se vidi na naslovnoj strani kasnijeg izdanja, već nije mogao da se pronađe ni u kasnijim izdanjima lista.\nVršilac dužnosti glavnog i odgovornog urednika lista Politika nije želeo da se izjašnjava o ovoj okolnosti, fokusirajući ceo svoj odgovor na činjenicu da je priču o povlačenju teksta prvi objavio portal direktno.rs.\n– Nikada nisam ni čuo da postoji portal direktno. Vama preporučujem da nastavite da se bavite njihovim temama. Meni preostaje samo da vam se zahvalim – kazao je Rakić, pre nego što nam je prekinuo vezu.\nIako se tekst nije pojavio u kasnijim izdanjima lista Politika, njegov sadržaj su preneli pojedini portali.\nU spornom tekstu je preneta tvrdnja predsednika Sindikata zaposlenih policije Dejana Đukića da zgradu Ministarstva unutrašnjih poslova Srbije u Ulici kneza Miloša u Beogradu obezbeđuje privatna firma „Sekjuritas“.\nKako se dodaje, „Politika“ je pokušala da u MUP-u proveri tačnost Đukićevih tvrdnji, ali do zaključenja izdanja nije dobila nikakav odgovor.\nDejan Đukić je za Danas potvrdio da je razgovarao sa novinarom Politike i da je tekst naknadno povučen iz lista.\n– Ne mogu novinaru ništa da zamerim. On je veoma korektno preneo moje reči, a to što je tekst naknadno skinut nema veze sa njim, kaže Đukić.\nPrema verziji događaja koju je Danas nezvanično saznao, autora teksta je, nakon objavljivanja u prvom izdanju, pozvao Nemanja Pantić iz Odeljenja za medije i komunikacije MUP-a, nezadovoljan izgledom naslova i podnaslova teksta. Naš izvor tvrdi da je nakon toga tekst sklonjen na intervenciju glavnog urednika, ali nije mogao sa sigurnošću da tvrdi ko je obavio taj telefonski poziv.\nNemanja Pantić negirao je za Danas da je od glavnog urednika Politike Žarka Rakića tražio da promeni naslovnu stranu Politike.\n– Potpuno je netačno da sam od gospodina Žarka Rakića tražio bilo šta u vezi navedenog teksta, kao što nisam ni od bilo kog urednika u bilo kom mediju, za skoro šest godina koliko radim u Odeljenju za medije i komunikacije MUP-a Srbije. To naravno možete proveriti i sa gospodinom Rakićem, ali i sa bilo kojim drugim urednikom, rekao je Pantić. On je dodao da je nakon objavljivanja teksta razgovarao sa autorom, ali, kako tvrdi, na poziv novinara Politike.\nPerica Gunjić, urednik portala Cenzolovka, ističe da ga ne iznenađuje informacija da je Politika cenzurisala neki tekst. Kako dodaje, ono što ga iznenađuje je činjenica da je neki urednik Politike i pomislio da pusti taj tekst u prvom izdanju.\n– To je još jedan primer koji pokazuje da se radi o listu pod potpunom kontrolom. Nedavno su cenzurisali intervju sa Branislavom Jakovljevićem, profesorom Univerziteta Stanford, izbacivši delove u kojima on kritički pominje pojedine predstavnike vlasti, navodi Gunjić, uz dodatak da je i Politikin Zabavnik podložan cenzuri.\nList Politika je, otkako ga vodi Žarko Rakić, zbog cenzure napustilo više saradnika. Saradnju sa ovim listom je prekinula profesorka Ekonomskog fakulteta Danica Popović, analitičar Ljubodrag Stojadinović, kao i karikaturista Dušan Petričić.\n**seljak iz provincije 11/02/2020 u 16:43 Odgovorite\nDržava Srbija stoji na tri stuba:SPC,Nip Politika i SD C(rv)Z(v).Dnevni list Politika s vremena na vreme postane glas vlasti a ne naroda;inače ima tri izdanja *daleki krajevi**Srbija***Beograd.U subotnjem izdanju sa ** bio je taj članak na udarnoj (prva desna) strani,pa sam se poradov’o da su se istrgli iz kandži vlasti,no politkomi rade pa makar i za ***Beograd!\nКомунисти и ОЗНА Србије 11/02/2020 u 17:25 Odgovorite\nКо још чита те феминистичке новинчуге. Та политика је у наше време била синоним новинарства културе образовања итд.\nSky 11/02/2020 u 19:04 Odgovorite\nCenzura nego sta za pocetak pa uskoro i po neki logor da se vrati cisto za uzbunjivace i jos poneke pa polako zatvaranje granice naseliti jedno milion migranata pa da zivimo ko sav normalan svet!!!\nВукојебинац 12/02/2020 u 06:57 Odgovorite\nТи на дивљи запад одмах под итно


Otvaranje ambulante porodične medicine Bojnik\nUkratko o Ustanovi Arhiva novosti iz Ustanove Otvaranje ambulante porodične medicine Bojnik Web Sajt\nOtvorena ambulanta porodične medicine Bojnik\nAmbulanta porodične medicine Bojnik otvorena je u ponedjeljak,15. septembra 2014. godine, a svečanu vrpcu prerezali su prim.dr Dženana Tanović, generalna direktorica JU Dom zdravlja KS, dr. Eldan Lokmić, ministar zdravstva Kantona Sarajevo i načelnik Općine Novi Grad, mr. Semir Efendić. U ovom objektu koji je izgrađen po evropskim standardima radit će po jedan tim porodične medicine i stomatologije za oko 5.000 zdravstvenih osiguranika ovog dijela općine, a građani će moći u određene dane obavljati i laboratorijsku dijagnostiku.\nVećinu sredstava za izgradnju ambulante izdvojila je Općina Novi Grad, tačnije 209.000 KM za prvu i drugu fazu gradnje, dok je Ministarstvo zdravstva KS za prvu fazu izdvojilo 100.000 KM. Opremu i mobilijar finansiralo je je Ministarstvo zdravstva FBiH kroz projekt „Jačanje zdravstvenog sektora u primarnoj zdravstvenoj zaštiti“.\nDirektorica Tanović istakla je da je ovo jedna od najopremljenijih ambulanti u Kantonu Sarajevo u kojoj će se liječiti stanovnici Ahatpovića, Dobroševića i Bojnika, te imati potpuni komfor i kvalitetne i dostupne zdravstvene usluge.\nObjekt je opremljen po svim normativima i standardima porodične medicine, pa su stanovnici ovog područja konačno dobili zdravstvene usluge kakve zaslužuju. Želim građanima da ovu ambulantu što više koriste u preventivne svrhe i dolaze po savjete o zdravlju, a što manje za liječenje bolesti. Ministar Lokmić je obećao da će biti još ovakvih ambulanti koje će se graditi gdje god to bude potrebno.


Obilazak ugroženih područja - Grad Niš\n· Miloš Jovanović · 15. maja 2014.\nGradonačelnik Niša prof. dr Zoran Perišić, zamenik gradonačelnika Ljubivoje Slavković i gradski većnik prof. dr Žarko Ranković obišli su područija na teritoriji grada koja su ugrožena obilnim padavinama.\nU rejonu Brzog Broda izlio se Suvodolski potok koji je poplavio desetak kuća, ekipe zadužene za sanaciju od poplava su na terenu, obezbeđene su dovoljne količine vreća sa peskom i situacija je koliko to dozvoljavaju uslovi pod kontrolom, pa nije potreban angažman pripadnika žandarmerije i vojske.\nUsled padavina nabujala je i Jelašnička reka koje je odnela jedan manji most, pa je jedna porodica zbog opasnosti od poplave sinoć evakuisana. Preduzimaju se sve neophodne mere kako bi se zaštitilo nekoliko kuća koje su ugrožene usled nabujalosti ove reke.\nSituacija u gradu je relativno stabilna, a najteže stanje je na gabrovačkom putu i u Zetskoj ulici gde se voda sliva sa oklonih ulica pa je ispod nadvožnjaka kod Medicinske škole prepodne voda dostigla dubinu preko jednog metra. Hala Čair je za sada bezbedna, svi kritični punktovi pokriveni su vrećama sa peskom, a naloženo je i obezbeđivanje odvoda atmosferske kanalizacije, kako voda ne bi prodrla u prostorije koje se nalaze u prizemlju ovog objekta.\nSledeća objava: Pomoć ugroženima u poplavama\nPrethodna objava: Vrhunska odbojka u Nišu\n5. jula 2022., 21:12 h


Hapšenje i krivična protiv vlasnika turističkih agencija\nIzvor: B92, 14.Sep.2018, 09:41\nUhapšen je vlasnik turističke agencije "Blue travel world", dok je protiv vlasnika subotičke agencije "Sun & Sea" podneta krivična prijava.\nMUP je saopštio da je u Smederevu uhapšen D. M. (38), odgovorno lice firme "Blue travel world", koji je osumnjičen za poresku utaju, prevaru i falsifikovanje službene isprave.\nSumnja se da je D. M, od januara 2015. do kraja avgusta prošle godine, sa računa preduzeća "Blue travel world" neosnovano podigao više od 37 miliona >> Pročitaj celu vest na sajtu B92 << dinara i zadržao novac za sebe, pa je na taj način izbegao da obračuna i uplati porez na ostale prihode od preko sedam miliona dinara, za koliko je oštetio budžet Srbije.\nTakođe, kako se sumnja, D. M. je sa više osoba zaključio ugovore o turističkom putovanju u organizaciji agencija "Blue travel world" i "Blue travel plus", iako je znao da do putovanja neće doći. Oštećeni su platili aranžman u celosti pre planiranog datuma putovanja, a osumnjičeni je na ovaj način sebi pribavio korist od skoro četiri miliona dinara.\nTakođe, u Subotici je policija podnela krivičnu prijavu protiv odgovornog lica u preduzeću "Sun & Sea" u tom gradu, osumnjičenog da je zloupotrebom položaja sebi pribavio imovinsku korist od oko sedam miliona dinara.\nSumnja se da je on ugovarao turističke aranžmane sa većim brojem građana, kao subagent turističkih agencija i primao uplate za ta putovanja. Tako prikupljeni novac nije uplaćivao na žiro-račun svog preduzeća, već ga je zadržao i tako pribavio protivpravnu imovinsku korist od skoro sedam miliona dinara, za koliko je oštetio 23 građanina i jedno preduzeće.\nVečernje novosti: Uhapšen vlasnik turističke agencije zbog poreske utaje i prevare\nPolicija u Smederevu uhapsila je zbog prevare vlasnika turističke agencije "Blue travel word", dok je u odvojenom slučaju protiv radnika turističke agencije "Sun&Sea" u Subotici podneta krivična prijava zbog zloupotrebe službenog položaja...Policija je u saradnji s nadležnim tužilaštvima i Poreskom...


TAKMIČARI KK NIPPON NA „TROFEJU RAŠKE 2014“ – Karate klub Nippon Beograd\nTAKMIČARI KK NIPPON NA „TROFEJU RAŠKE 2014“\nU subotu 1. marta 2014., takmičari KK Nippon su branili boje kluba, nastupajući na dva turnira i to na međunarodnom takmičenju u Mađarskoj, na Tatami KUPu i u Raškoj, na prvom karate turniru „Trofej Raške 2014“. Sve pohvale organizatoru turnita KK Raška, koji se potrudio da za 280 takmičara obezbedi odlične uslove i nagrade, za postizanje dobrih takmičarskih rezultata!!! Na ovom turniru nastupilo je 8 takmičara našeg kluba i osvojilo 5 zlatnih, 1 srebrnu i 1 bronzanu medalju. Retku priliku su imali najmlađi takmičari da uzivaju i uče gledajući mečeve jednih od najboljih kadeta, juniora i seniora naše zemlje, koji su uzeli učešće u izuzetno velikom broju.\n1. Tsimerli Zoi, zlatna medalja\n2. Mustur Iva, zlatna medalja\n3. Kalik Nikola, zlatna medalja\n4. Mihić Miodrag, zlatna medalja\n5. Ivanović Marko, zlatna medalja\n6. Marčićev Anđela, srebrna medalja\n7. Đurđević Aleksa, bronzana medalja\nRadenović Ilija iako dominantan, u izuzetno teškoj kategoriji sa prijavljenih 36 takmičara, pobedio je prvo kolo rezultatom 5:0, dok je u drugom kolu izgubio u zadnjim sekundama meča rezultatom 1:0 i zamalo ostao bez medalje


Komentari - Antisrbizam, najznačajniji svetski problem - XXZ Portal\nIvica Todorović: Antisrbizam, najznačajniji svetski problem\nSrpskom narodu je teško da opstane jer je napadnut višedimenzionalno i zbog toga što se pitanje antisrbizma, kao najznačajnijeg svetskog problema, može rešiti samo i isključivo na svetskom nivou. Dakle, pobeda mora biti potpuna ili je neće biti, što bi bio i najsažetiji prikaz „preteških zadataka koje pred nas postavlja istorija“. U ovom smislu bi rešavanje problema antisemitizma moglo da bude putokaz, ali uz mnogo veću zainteresovanost Rusije da se srpski problem reši, podrazumeva se. Usled pretrpljenih genocida, ideologije imperativa napuštanja srpskih zemalja, svakodnevnog simboličkog nasilja i s njim povezanog naturanja stranih jezika na uštrb srpskog – što je takođe, sada već sasvim očigledno, u cilju iseljavanja i pretvaranja Srradba u etnički materijal za rešavanje demografskih problema drugih naroda – kao i usled planskog nametanja abortusnog čedomorstva, paralelno sa propagiranjem antisrbizma i anti-hrišćanskih vrednosti, u Srbiji i srpskim zemljama vlada bela kuga. (...) Iz razmatranih predstava jasno je da je Novi Izrailj, u stvari, i Poslednji Izrailj, odnosno da ovaj idejni kompleks nedvosmisleno naglašava eshatološki karakter srpske misije. Pomenuta ideja/misija bila je, po svemu sudeći, sastavni deo srednjovekovne srpske svesti i stvarnosti, ali je – kao najviši izraz narodnog duha – jasno projektovana i u budućnost, kako bi, u odgovarajućem trenutku, mogla da kulminira u katarzi ideje o rađanju, tj. obnovi, nove srpske civilizacije, s posebnim, izuzetnim istorijskim značajem.\nIz razmatranih predstava jasno je da je Novi Izrailj, u stvari, i Poslednji Izrailj, odnosno da ovaj idejni kompleks\ndino.G 16.07.2019, 13:28:10


FSCG: Izborna trka u sjenci polemika i žestokih pritisaka politike | Aktuelno\nProces biranja prvog čovjeka ''kuće fudbala'' doveden je u pitanje prije pet dana od strane Inspekcije za sport Uprave za inspekcijske poslove. Ova organizacija je putem društvenih mreža obavijestila javnost da je donijela Rješenje kojim je privremeno zabranila FSCG da u zakazanom roku održi sjednicu Izborne skupštine za mandatni period 2021–2025, iz razloga što isti nije ponovio sjednicu klubova FSCG – Sjever Crne Gore\nProces biranja prvog čovjeka ”kuće fudbala” doveden je u pitanje prije pet dana od strane Inspekcije za sport Uprave za inspekcijske poslove. Ova organizacija je putem društvenih mreža obavijestila javnost da je donijela Rješenje kojim je privremeno zabranila FSCG da u zakazanom roku održi sjednicu Izborne skupštine za mandatni period 2021–2025, iz razloga što isti nije ponovio sjednicu klubova FSCG – Sjever Crne Gore.\nNekoliko sati kasnije, FSCG se tada obratio saopštenjem u kojem se navodi da je ”izvršenim inspekcijskim nadzorom grubo povrijeđena autonomija i nezavisnost Fudbalskog saveza Crne Gore koja mu je data Statutom, donijetim na osnovu Zakona o sportu i relevantnih međunarodnih propisa i pravila iz oblasti fudbalskog sporta. Na ovaj način se, direktno i nedvosmisleno, ostvaruje uticaj na izborni proces od strane državnog organa, što je, podsjećamo, zabranjeno statutima FIFA i UEFA, odnosno što može dovesti do posljedica koje uključuju i zabranu učešća crnogorskih klubova i reprezentativnih selekcija u međunarodnim takmičenjima”.\n– Svjetska fudbalska federacija (FIFA) suspendovala je nacionalnu selekciju Indonezije i njene klubove iz svih međunarodnih takmičenja zbog umiješanosti Vlade te države u funkcionisanje Fudbalskog saveza, saopšteno je tada iz Svjetske fudbalske asocijacije.\nU saopštenju ovih organizacija navodilo se ”duboko žaljenje” zbog ovih odluka, kao i da će se ”što je ranije moguće održati sastanci da se pronađe rešenje da se BiH vrati fudbalskoj porodici”.\nKaluđerović, Foto: Worldreferee.com\nOni su se protivili ”komitetu za normalizaciju” koji je postavila FIFA da vodi fudbal u Pakistanu, poslije višegodišnjih sukoba grupa zvaničnika Saveza.\nJe li (fudbalska) Crna Gora dovoljno hrabra i pametna da izbjegne sličnu sudbinu? Da li je Fudbalski savez Crne Gore jak da izdrži ”udarce” nove vlasti iz koje praktično sve partije, crkveni poslenici, predsjednici opština pa i kontroverzni bisnismeni žele da prisvoje i pod svoju kontrolu stave našu najorganizovaniju i najnezavisniju sportsku asocijaciju.